Монгол Улсын Их Хурлын 2007 оны намрын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 12 дугаар сарын 25-ны өдөр /Мягмар гараг/-ийн хуралдаан 15 цаг 25 минутад Төрийн ордны \"В\" танхимд эхлэв.

Байнгын хорооны дарга, УИХ-ын гишүүн Т.Ганди ирц, хэлэлцэх асуудлыг танилцуулж, хуралдааныг даргалав.

Хуралдаанд ирвэл зохих 17 гишүүнээс 11 гишүүн ирж, 64.7хувийн ирцтэй байв.

            Чөлөөтэй: К.Саираан, Я.Санжмятав.

            Өвчтэй: Б.Эрдэнэсүрэн

Тасалсан: Б.Батбаатар, Д.Ганхуяг, А.Цанжид.

Нэг. Нийгмийн халамжийн багц болон зарим хуульд нэмэлт, өөрчлөлт оруулах тухай хуулийн төсөл /анхны хэлэлцүүлэг/, Нийгмийн халамжийн тэтгэврийн хэмжээг өөрчлөн тогтоох тухай УИХ-ын тогтоолын төсөл /хэлэлцэх эсэх/

Хэлэлцэж буй асуудалтай холбогдуулан  Нийгмийн хамгаалал, хөдөлмөрийн дэд сайд С.Чинзориг, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.

 Хуулийн төслийн талаар УИХ-ын гишүүн, ажлын хэсгийн ахлагч Л.Одончимэд товч танилцуулга хийв.

Танилцуулгатай холбогдуулан УИХ-ын гишүүн Ц.Сүхбаатар, С.Ламбаа, Ц.Баярсайхан нарын асуусан асуултад ажлын хэсгийн ахлагч, УИХ-ын гишүүн Л.Одончимэд, Нийгмийн хамгаалал, хөдөлмөрийн дэд сайд С.Чинзориг нар хариулж, тайлбар хийв.

УИХ-ын гишүүн Ц.Баярсайхан санал хэлэв.

Т.Ганди: Ажлын хэсэг Сангийн яамтай бодлогоо нийлүүлж оруулж ирэх нь зүйтэй гэж үзэж Нийгмийн халамжийн багц хууль болон Нийгмийн халамжийн тэтгэврийн хэмжээг өөрчлөн тогтоох тухай УИХ-ын тогтоолын төслүүдийг хэлэлцэх асуудлыг түр хойшлуулав.

Хоёр. 2007 оны төсвийн тухай хуульд өөрчлөлт оруулах тухай хуулийн төсөл /хоёрдахь хэлэлцүүлэг/

Хэлэлцэж буй асуудалтай холбогдуулан Нийгмийн хамгаалал, хөдөлмөрийн сайд Д.Дэмбэрэл, Боловсрол, соёл, шинжлэх ухааны сайд Н.Болормаа, Эрүүл мэндийн сайд Б.Бат-Сэрээдэнэ, Сангийн яамны Төсвийн бодлого, зохицуулалтын газрын Зарлагын хэлтсийн дарга Б.Нямаа, УИХ-ын Тамгын газрын зөвлөх Н.Тунгалаг, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон, Д.Лхагвабаяр нарын бүрэлдэхүүнтэй ажлын хэсэг байлцав.

Дээрх асуудалтай холбогдуулан Сангийн яамны Зарлагын хэлтсийн дарга Б.Нямаа танилцуулга хийв.

УИХ-ын гишүүн С.Ламбаа, Ц.Сүхбаатар нарын асуусан асуултад Боловсрол, соёл, шинжлэх ухааны сайд Н.Болормаа, Нийгмийн хамгаалал, хөдөлмөрийн сайд Д.Дэмбэрэл, дэд сайд С.Чинзориг, УИХ-ын гишүүн Т.Ганди, ажлын хэсгээс Б.Нямаа нар хариулж, тайлбар хийв.

УИХ-ын гишүүн С.Ламбаа, Б.Бат-Эрдэнэ, Л.Одончимэд нар санал хэлэв.

Т.Ганди: 2007 оны төсвийн тухай хуульд өөрчлөлт оруулах тухай хуулийн төсөлд тус Байнгын хорооноос хамаарагдах салбарууд /төвлөрүүлэх орлогын дүн/

1. Боловсрол, соёл, шинжлэх ухааны сайд                             8.800.647.6

Харьяалагдах төсөвт байгууллагуудын өөрийн орлого       8.800.647.6

            Дэмжиж байгаа гишүүд гараа өргөнө үү.

            Зөвшөөрсөн             11

            Татгалзсан               0

            Бүгд                            11

            Гишүүдийн олонхийн саналаар дэмжигдлээ.

            2. Нийгмийн хамгаалал, хөдөлмөрийн сайд                            224.250.744.5

            Дэмжиж байгаа гишүүд гараа өргөнө үү.

            Зөвшөөрсөн             11

            Татгалзсан               0

            Бүгд                            11

            Гишүүдийн олонхийн саналаар дэмжигдлээ.

Улсын нийгмийн даатгалын ерөнхий газар                             216.211.348.5

Дэмжиж байгаа гишүүд гараа өргөнө үү.

            Зөвшөөрсөн             11

            Татгалзсан               0

            Бүгд                            11

            Гишүүдийн олонхийн саналаар дэмжигдлээ.

Харьяалагдах төсөвт байгууллагуудын өөрийн орлого       7.940.527.0

Дэмжиж байгаа гишүүд гараа өргөнө үү.

            Зөвшөөрсөн             11

            Татгалзсан               0

            Бүгд                            11

            Гишүүдийн олонхийн саналаар дэмжигдлээ.

            Хөдөлмөр, халамжийн үйлчилгээний газар                             98.869.0

Дэмжиж байгаа гишүүд гараа өргөнө үү.

            Зөвшөөрсөн             11

            Татгалзсан               0

            Бүгд                            11

            Гишүүдийн олонхийн саналаар дэмжигдлээ.

            3. Эрүүл мэндийн сайд                                                                  4.499.014.7

            Дэмжиж байгаа гишүүд гараа өргөнө үү.

Зөвшөөрсөн             11

            Татгалзсан               0

            Бүгд                            11

            Гишүүдийн олонхийн саналаар дэмжигдлээ.

            Харьяалагдах төсөвт байгууллагуудын өөрийн орлого       4.499.014.7

Дэмжиж байгаа гишүүд гараа өргөнө үү.

Зөвшөөрсөн             11

            Татгалзсан               0

            Бүгд                            11

            Гишүүдийн олонхийн саналаар дэмжигдлээ.

            Төсвийн зарцуулах эрх

Боловсрол, соёл, шинжлэх ухааны сайд                                  284.428.227.8

Дэмжиж байгаа гишүүд гараа өргөнө үү.

Зөвшөөрсөн             11

            Татгалзсан               0

            Бүгд                            11

            100 хувийн саналаар дэмжигдлээ.

Үүнээс хөрөнгө оруулалтын зориулалтаар                             35.777.100.0. Дэмжиж байгаа гишүүд гараа өргөнө үү.

Зөвшөөрсөн             11

            Татгалзсан               0

            Бүгд                            11

            100 хувийн саналаар дэмжигдлээ.

Нийгмийн хамгаалал, хөдөлмөрийн сайд                                401.246.903.5 Дэмжиж байгаа гишүүд гараа өргөнө үү.

Зөвшөөрсөн             11

            Татгалзсан               0

            Бүгд                            11

            100 хувийн саналаар дэмжигдлээ.

Эрүүл мэндийн сайд                                                                      155.366.140.9

Үүнээс хөрөнгө оруулалтын зориулалтаар                               20.701.100.0

Дэмжиж байгаа гишүүд гараа өргөнө үү.

Зөвшөөрсөн             11

            Татгалзсан               0

            Бүгд                            11

            100 хувийн саналаар дэмжигдлээ.

Нийгмийн халамжийн багц хуулийн төсөлтэй холбогдуулан УИХ-ын гишүүн Ц.Сүхбаатарын асуусан асуултад Нийгмийн хамгаалал, хөдөлмөрийн сайд Д.Дэмбэрэл, УИХ-ын гишүүн Т.Ганди, ажлын хэсгээс Б.Нямаа нар тайлбар хийв.

 Хуралдаан 16 цаг 45 минутад өндөрлөв.

Тэмдэглэлтэй танилцсан:

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ БАЙНГЫН

              ХОРООНЫ ДАРГА                                                                       Т.ГАНДИ

            Тэмдэглэл хөтөлсөн:

            ХУРАЛДААНЫ НАРИЙН

                 БИЧГИЙН ДАРГА                                                                                 В.ОЮУН

МОНГОЛ УЛСЫН ИХ ХУРЛЫН 2007 ОНЫ НАМРЫН ЭЭЛЖИТ
ЧУУЛГАНЫ             НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ

УХААНЫ БАЙНГЫН ХОРООНЫ 12  ДУГААР САРЫН 25-НЫ ӨДӨР

/МЯГМАР ГАРАГ/-ИЙН ХУРАЛДААНЫ ДЭЛГЭРЭНГҮЙ

ТЭМДЭГЛЭЛ

Т.Ганди: Гишүүдээ ингэе хэдүүлээ өнөөдрийн 12 дугаар сарын 25-ны өдрийн хуралдаанаар Нийгмийн халамжийн багц болон зарим хуульд нэмэлт, өөрчлөлт оруулах тухай хуулийн төсөл /анхны хэлэлцүүлэг/, Нийгмийн халамжийн тэтгэврийн хэмжээг тогтоох тухай /хэлэлцэх эсэх/, Монгол Улсын 2007 оны төсвийн тухай хуульд өөрчлөлт оруулах тухай хуулийн төсөл /хоёрдахь хэлэлцүүлэг/ байгаа.

Ганди гишүүн, Авдай гишүүн, Бат-Эрдэнэ гишүүн, Батбаатар гишүүн, Баярсайхан гишүүд ирсэн байна. Гансүх гишүүн одоо орж ирэх юм байна. Ганхуяг ирээгүй байна. Дондог одоо орж ирнэ, Ламбаа ирнэ, Нямсүрэн ирсэн, Оюун гишүүн ирээгүй байна, Санжмятав гишүүн ирээгүй байна. Саираан гишүүн орон нутагт байна. Сүхбаатар гишүүн ирсэн байна, Одончимэд гишүүн ирсэн байна, Цанжид гишүүн ирээгүй байна. Эрдэнэсүрэн өвчтэй байгаа юм байна.

Ингээд гишүүдээ хэлэлцэх асуудлаа дэмжчихье. Баярлалаа.

Нийгмийн халамжийн багц болон зарим хуулинд нэмэлт, өөрчлөлт оруулах тухай хуулийн төслийг хэлэлцэж эхэлье.

Анхны хэлэлцүүлэг юм байна. Ажлын хэсгийн ахлагчаар Одончимэд гишүүн ажилласан. Одончимэд гишүүн товч танилцуулга хийчихье.

Л.Одончимэд: Манай Байнгын хороо өчигдөр хуралдаад дараахь саналыг ажлын хэсэг дээр санал нэгтэй дэмжсэн зарим нэг өөрчлөлтийг танилцуулчихъя.

1. Нийгмийн халамжийн тухай хуульд нэмэлт, өөрчлөлт оруулах тухай энэ хуулийн 1 дүгээр зүйлийн 2 буюу Нийгмийн халамжийн тухай хуулийн 6.9 ба 6.10-т Нийгмийн халамжийн асуудал хариуцсан төрийн захиргааны байгууллага дотоодын хяналтын нэгж, аймаг, дүүргийн Халамж, үйлчилгээний байгууллага, дотоодын хяналтын ажилтантай байна гэсэн нэмэлт хэсгийг Нийгмийн халамжийн асуудал эрхэлсэн төрийн захиргааны байгууллага хяналт, шинжилгээ, үнэлгээний нэгжтэй, аймаг, дүүргийн нийгмийн халамж, үйлчилгээний байгууллага дээр дурдсан асуудал хариуцсан ажилтантай байж болохоор найруулсан.

2. Мөн Төслийн 1 дүгээр зүйлийн З буюу 9.8-д зөвлөлийн гишүүдэд улиралд нэг удаа урамшуулал олгож болно. Урамшууллын хэмжээ болон олгох журмыг Нийгмийн халамжийн асуудал эрхэлсэн Засгийн газрын гишүүн баталж Нийгмийн халамжийн сангаас санхүүжүүлнэ гэсэн нэмэлтэд сум, хорооны нийгмийн ажилтан болон амьжиргааг дэмжих зөвлөлийн гишүүдэд ажлын оролцоо, идэвх чармайлтыг харгалзан гэсэн өөрчлөлт оруулж уг журманд шалгуур үзүүлэлтүүд, мөнгөний хэмжээг тодорхой болгохоор оруулж байгаа.

3. Хөгжлийн бэрхшээлтэй иргэний нийгмийн халамжийн тухай хуульд нэмэлт, өөрчлөлт оруулах тухай хуулийн төслийн З дугаар зүйлийн 2 буюу одоо үйлчилж байгаа хуулийн 3.1 дэх бие махбодь, оюун санаа, сэтгэл мэдрэл, мэдэхүйн.... болон бусдын адил Нийгмийн амьдралд оролцох чадвар нь байнга буюу удаан хугацаагаар хязгаарлагдах хүнийг хөгжлийн бэрхшээлтэй гэнэ гэж өөрчлөн найруулсныг хугацааны хувьд тодорхой болгох шаардлагатайг хэлэлцээд удаан хугацаагаар буюу гэснийг бүрэн буюу 12 сараас дээш гэж өөрчлөх санал оруулж байна.

4. Монгол Улсын сонгуулийн тухай, Монгол Улсын Ерөнхийлөгчийн тухай, Орон нутгийн тухай сонгуулийн тухай хуульд өөрчлөлт оруулахад саналын хуудсан дээр нэр бичихийн болон асуулгын өмнөх дугаарынкирилл болон баррель давхар хийгдэж дараагийн иргэн саналаа өгөхөд тохиромжтой байдлаар хэвлэгдсэн байна гэсэн нэмэлт, өөрчлөлттэй холбогдуулан зардлын нарийвчилсан тооцоо байхгүй, хэрэгжүүлэх цаг хугацааны хувьд боломжгүй тул хасъя гэдэг дээр тогтсон.

Ажлын хэсэг Засгийн газраас өргөн мэдүүлсэн дээрх төслүүдийг Байнгын хорооны хуралдаанд хэлэлцүүлэх нь зүйтэй гэж санал нэгтэй шийдсэнийг танилцуулж байна. Дээрээс нь би хуулийн мэргэжлийн улсуудаа гаргаж суулгаад одоо мөрдөж байгаа нийгмийн халамжийн хууль, бусад хуульд нийцүүлэн Нийгмийн халамжийн хууль дээр 19 саналыг тус бүрээр нь ярьж санал нэгтэй шийдвэрлэсэн байгаа.

Хоёрдугаарт нь Ахмад настны нийгмийн халамжийн тухай хуульд өөрчлөлт оруулах тухай энэ хууль дээр Ззүйл дээр бид нар хуулийн шүүмжлэл хийсэн байгаа.

Хөгжлийн бэрхшээлтэй иргэний нийгмийн хамгааллын тухай хууль дээр бас зарчмын зөрүүтэй гэж үзсэн 12 зүйлийг бид ярилцаж нэг мөр болгосон байгаа. Хөдөлмөр эрхлэлтийг дэмжих тухай хуульд нэмэлт, өөрчлөлт оруулах тухай хуулийн төслийн талаархи зарчмын зөрүүтэй 5 зүйл дээр бид нар ярилцаж хууль зүйд нийцүүлсэн ийм өөрчлөлт гэдэг юмуу ажлын хэсгийн ойлголцлыг бий болгосон байгаа.

Хөдөлмөрийн тухай хуульд нэмэлт, өөрчлөлт оруулах тухай хуулийн төслийн талаархи зарчмын зөрүүтэй гэж үзсэн нэг санал байсан. Энийг бид учрыг олсон гэж үзэж байгаа. Эх, хүүхдэд тэтгэмж олгох тухай хууль дээр хоёр зүйл байсан энэ бол хуулийн дагуу болсон байна гэж үзсэн.

Өчигдөр ажлын хэсэг хуралдаад уг хуулийг Байнгын хороонд оруулж хэлэлцүүлье гэж тохирсон байгаа.

Т.Ганди: Одончимэд гишүүнд баярлалаа. Асуух асуулт байна уу гишүүд ээ.

Сүхбаатар гишүүн асуучих.

Ц.Сүхбаатар: Ажлын хэсэг дээр Халамжийн хууль гарснаар нэмэгдэж орох хөрөнгийн тооцоог нарийвчилж үзсэн үү. Улаан сайдын гарын үсэгтэй бичиг ирсэн байх юм.

20.1 тэрбум төгрөгийн хөрөнгө нэмж шаардагдахаар төсвийн тухай, 2008 оны төсвийн төслийг хэлэлцэхэд яригдсан боловч 15.1 тэрбум төгрөг болгож хасаж тусгасан. Энэнтэй холбогдуулж хуулийн төслийг хэлэлцэх явцдаа тэр халамжийн хуулиар өөрчлөлт оруулснаар нэмэлт арга хэмжээ шаардагдсаар байгаа зүйл заалтуудаа эргэж хянаж хэлэлцүүлгийн явцад анхаарч үзээчээ. Хэрвээ яг өргөн барьсан хуулийн төслөөр шийдэх юм бол 5 тэрбум төгрөгийн нэмэлт зардлыг санхүүжүүлж чадахгүй нөхцөл байдалд хүрэх нээ гэж бичжээ. Энийг ажлын хэсэг урьдчилан авч тооцож үзсэн үү.

Одоо таны санал хураалгах гэж байгаа, ажлын хэсгээс оруулж байгаа томъёоллоор санал хураахад тэр 5 тэрбум төгрөгөөр зардал харагдахаар зүйл заалтууд орж ирсэн үү, эсвэл яг төсвийн төслийн үед яригдаж байсан 20 тэрбум гэдгээрээ ороод 5 тэрбум төгрөг дутагдахаар байгаа юү. Хэрвээ энэ нөхцөл байдал үүсвэл энэ төсвийн тодотголын үеэр авч хэлэлцэхээр бодолтой байгаа юү.

Ялангуяа нийгмийн халамжийн арга хэмжээг хөрөнгийн нарийн тооцоо хийлгүйгээр батлах юм бол 1 дүгээр сарын 1 гарангуут тэтгэвэр, тусламжаа авах гэдэг гэтэл зардал дутагдах юм бол бид хүнд байдалд орохоо хэн хүнгүй мэдэж байгаа. Энэнд эхлээд тайлбар өгөхгүй юү. Дараа нь бас асуух юм байна.

Л.Одончимэд:  Өчигдөр бид хэлэлцэхдээ нийтдээ 20 тэрбум 151.7 сая төгрөг орох ийм судалгааг бид гаргуулж авсан. Өнөө өглөө Улаан сайдын гарын үсэгтэй ийм юмыг анхаарна уу гэсэн бичгийг Ганди гишүүн болоод манай байнгын хорооны хүмүүст энийг тараасан байгаа. Энийг чухам яаж шийдэх нь зүйтэй вэ гэдгийг эрхэлсэн сайд нь хариулах байх. Дээрээс нь хэрвээ тийм хэмжээний хөрөнгө гарахаар бол зохицуулах хоёр арга бий гэж бодож байгаа.

Нэгдүгээрт одоо төсөв хэлэлцэх явцад бид энэ асуудлыг нэлээд ул үндэстэй гаргаж тавьж болно. Эсвэл зарим хуулийн хэрэгжүүлэх хугацааны хувьд үзэж болох юм гэсэн ийм саналтай, ийм бодолтой байгаа. Тэгэхдээ энэнээс илүү тодорхой зүйл хариулах бололцоогүй байна. Чинзориг сайд энэ дээр нэмж хариулах байх.

Т.Ганди: Чинзоригоо ийм зүйл хариулаач. Өргөн барьсан төслийн хэмжээнд 15 тэрбум төгрөг зарцуулагдахаар төсөвлөсөн. Гэхдээ хууль бол нэмэлт, өөрчлөлтүүд нийлж шаардагдаж байгаа нь 20 тэрбум, өнөөдөр төсвийн тодотголоор бол 15 тэрбум төгрөгийнхийг оруулж ирсэн байгаа. 5 тэрбум төгрөгийн хөрөнгө оруулалтын эх үүсвэрийг хаанаас яаж олох юм бэ. Тийм зохицуулалтыг Халамжийн багц хуулин дотроо яаж хийх вэ, бусад хуулин дотор яаж хийх юм бэ гэдгийг гишүүд асуугаад байна. Тэрийг хариулаач.

Ц.Сүхбаатар: Тэгэхээр ингэсэн шүү дээ Чинзоригоо. Саяны миний асуулт бол яг Сангийн яамнаас, саяны Улаан сайдын өнөөдөр өгсөн бичигтэй холбоотой. 20.15 гэсэн. Тэгэхээр миний ойлголтоор бол төсвийн төслийг хэлэлцэхдээ энэ хуулийн төслийг хамтад нь өргөн барьсан, өмнө нь өргөн барьчихсан байсан. Яг хэлэлцэх явцдаа энэ хуулиар 20.1 тэрбум төгрөг нэмэгдэнэ энэ хууль батлагдсанаар гээд миний ойлголтоор бол 20.1 тэрбум төгрөг төсвийн төсөлд тусгагдсан байгаа гэж үзэж байсан байхгүй юү. Одоо ч би тийм ойлголттой байгаа. Гэтэл бичиг ирээд 15.1 тэрбум төгрөг тусгагдсан шүү гэж өнөөдөр бичдэг нь ер нь энэ Төсвийн хуулийг, энэ халамжийн хуулийг хэрэгжүүлэх явцад 5 тэрбум төгрөг дутаж магадгүй шүү гэж хоёр намаас байгуулагдсан ажлын.....  /микрофон тасарсан/... тэгэхэд хүртэл  5 тэрбум төгрөг дутагдана гэсэн ийм асуудал яригдаад Төсвийн тодотголын үеэр буюу ер нь төсвийг хэлэлцэж шийдье. Хэрэв дутагдахаар бол Төсвийн байнгын хороо анхааралдаа авлаа гэдэг асуудал яригдах нээ гэдэг нь өнөөдөр Ерөнхий сайдын төсөв өргөн барьсан юун дотор байж байна лээ шүү дээ.

Тэгэхээр тэр 20.1-ээрээ ярьж тусгагдчихаад хэрвээ төсвийн тодотголоор 5 тэрбум төгрөг нь орж ирээгүй учраас 15 болгож тусгасан шүү гэж мухарласан маягаар Сангийн яамыг бичиг өгсөн гэж би ойлгож байгаа шүү дээ. Тийм байна уу эсвэл та нар тохиролцоод 15.1-ээр тусгачихаад энэ өргөн барьсан хуулиас аль зүйл заалтыг нь одоо хасах юм бэ. Эсвэл хөнгөлөлт юмуу, нэмэлт арга хэмжээ авах гээд байгаа заалтаасаа алийг нь ухрах юм бэ гэсэн юмыг энд ярьж явахгүй бол цаашаа хэлэлцэхэд үнэхээр түвэгтэйболчихоод байна шүү дээ.

Т.Ганди: Чинзоригоо одоо төсвийн тодотгол дээрээ ярьж явж чадахгүй бол ерөөсөө Халамжийн хууль чинь ямар нэгэн эх үүсвэргүй заалт батлагдаж нэг балай юм болох гээд байна шүү дээ 6 сар хүртэл. Тэгэхээр наад асуудлаа одоо шийдэхгүй бол.

С.Чинзориг: Уг нь бид оруулахдаа 20.1-ээр оруулаад Төсвийн байнгын хороон дээр ярилцаж байгаад 5 тэрбум төгрөгөөр төсөв бууруулъя гэж яриад тэгээд 5 тэрбум төгрөг шууд хасчихсан шүү дээ. Тэгээд л 15-аар батлагдчихсан. Одоо тэгээд Халамжийн тэтгэвэр оруулах асуудлыг бид нар оруулахдаа энэ нөгөө 70 хувиас дээш тэтгэвэр авдаг бол одоо 50-иас дээш тэтгэвэр авна гээд 8 орчим мянган хүний тоо нэмэгдэнэ. Нийтдээ 4 гаруй тэрбум төгрөг төсвийн тодотгол дээр, ирэх оны төсөв дээр ачаад ирнэ. Тийм учраас одоо 1 дүгээр сарын 1-нээс Халамжийнхаа тэтгэврийг 41400 болгодгоороо болгоё. Тэр тэтгэвэр нэмэхэд шаардагдах дөрөв аравны хэдэн тэрбум төгрөгийг 2008 оны төсвийн тодотголын үеэр авч үзье гэсэн тийм байдлаар Сангийн яамтай яриад Халамжийн тэтгэвэр нэмэх асуудлыг сая оруулсан шүү дээ.

Т.Ганди: Би ингэж ойлгоод байгаа шүү дээ. Улаан сайдын ирүүлсэн бичиг дотор нөхцөлт, болзолт мөнгөн тэтгэлгүүдийнх нь болзлыг дандаа авчихсан байна лээ тийм үү нэн ядуу, нэн ядуу гэсэн зүйлүүд. Тэгэхээр тоо өргөн утгаараа өөрчлөгдөж орж ирж байгаа. Одоо нөгөө харж хандах хүнгүй, ганц бие хүмүүсийнарчилгаа, маллагааны асуудал, дээрээс нь өнчин ядуу, өнчин хүүхдийг асарсны тэтгэлгийн, мөнгөний асуудал халамжийн ийм зүйлүүдийн нөхцөл нь дандаа нэн ядуу, нэн ядуу гэсэн байсан. Тэгэхээр нэн ядуу гэсэн нөхцлүүдийг нь аваад хаячихаар тоонд өөрчлөлт ороод 1000 хүнээр нэмэгдэнэ гэсэн ийм тоо гарсан байна лээ.

Тэгэхээр та нар энэ тоогоо оруулж ирж байгаа хуулийнхаа юутай авцалдуулж бодож чадсан юмуу, үгүй юмуу гэдгийг асуугаад байна шүү дээ Чинзоригоо.

С.Чинзориг: Ерөөсөө л юу шүү дээ даргаа. Төсөв ярьж байхад энэ тоог нарийн өөрчилж авч үзэлгүй ерөөсөө л Халамжийн сангаас 5 тэрбум төгрөг хасна гээд л тэгээд автоматаар хасчихсан юм. Одоо бол бид нар 5 тэрбум төгрөг сох л дутчихаад байгаа асуудал л даа. Яг одоо өргөн барьсан хуулийнхаа төслөөр аваад үзэхэд.

С.Ламбаа: Би асуух уу.

Т.Ганди: Ламбаа гишүүн.

С.Ламбаа: Нэг эргэлзээ төрүүлээд байгаа юм нь энэ шүү дээ. Уг нь энэ хуулийнхаа заалт юмных нь дагуу төсөвт асуудлаа тусгачихсан гэж яригдаж байгаад энэ хуулийн хэлэлцүүлэгт ажлын хэсэгт бэлдсэн. Гэтэл өнөөдрийн байдлаар төсвийн тодотгол яриад эхэлсэн чинь биш болоод явчихлаа л даа. Би Чинзориг сайдаас юу асуух гээд байна вэ гэвэл та нар энэ хууль өргөн барьчихаад тэгээд төсөв ярих үед энийгээ нэлээд дэлгэрэнгүй ярьж ярьчихаад тэгээд гэнэтхэн сая халамжийн тэтгэврийг 4.4 тэрбумаар нэмэгдүүлж 41000-д нэг сарын 1-нээс нэмэгдүүлнэ гэж оруулж ирээд энэ чинь бантан болж байгаа байхгүй юү. Ардчилсан намын зөвлөл дээр халамжийн тэтгэврийг нэмэх тухай асуудлыг эсэргүүцээд байгаа юм ерөөсөө огт байхгүй.

Үнэн хэрэг дээрээ нөгөө төсвийнх нь энэ хуулиар олгох ёстой 20.1 тэрбум төгрөгийн 5 тэрбум нь алга болчихсон. Тэгсэн мөртлөө дахиад халамжийн тэтгэвэр дээр 1 дүгээр сарын 1-нээс нэмье гээд 4.4 тэрбумын дутагдалтай байна, тодотгол хийе гээд оруулаад ирэхээр чинь зөрчил үүсчихээд байгаа байхгүй юү. Энийгээ нарийвчилж тооцоод, одоо би үнэхээр 5 тэрбум төгрөгт нь хасаад, заалтуудыг нь хасаад энэ хуулийг батална гэх юм бол энэ бүр утга учиргүй юм болно.

Яаж хийх юм бэ. Ер нь бид нар Халамжийн тэтгэврийг энэ онд багтаан 41000 төгрөг болгоно гэсэн юм байхгүй шүү дээ. Намайг  35000, амьжиргааны баталгаажих доод түвшингээс доогуур хэмжээнд халамжийн тэтгэврийг байлгаж болохгүй нэгмөсөн нэмэгдүүлье гэхээр эсэргүүцэж эсэргүүцэж 35400-гаарбаталчихаад он дуусахын даваан дээр 41000 болгож 4.4 тэрбум төгрөг шаардлагатай байна гээд тодотгол хийнэ гээд ороод ирэхээр уг нь тэр чинь энэ хууль руугаа яваад орчихсон бол ашигтай байсан юм биш үү. Халамж нэмж байснаас. Он гаргаад тэртэй тэргүй төсвийн тодотголоор тэрийгээ хийгээд яваад өгөх байсан байхгүй юү.

С.Чинзориг: Юу шүү дээ Ламбаа гишүүнээ. 41400 чинь 12 сард нэмэхгүй шүү дээ. 1 дүгээр сарын 1-нээс халамжийн тэтгэврийг 20 хувиар нэмэгдүүлж 41400 болгоё гэж байгаа юм. Үндсэн чиглэлд Нийгмийн даатгалын сан болоод Халамжийн сангаас олгох тэтгэврийн хэмжээг ирэх онд 20 хувь нэмэгдүүлнэ гэж орсон учраас халамжийнхаа тэтгэврийг бид нар 1 дүгээр сарын 1-нээс нэмэгдүүлье, Их Хурал баталдаг учраас одоо урьдчилаад Их Хуралдаа 12 сардаа батлуулъя гээд өргөн барьчихаад байгаа юм.

Халамжийн тэтгэврийг нэмэгдүүлэхэд хөдөлмөрийн чадвар 50 ба түүнээс дээш хэмжээгээр авчихсан иргэд халамжийн тэтгэвэр авах эрх нь үүсээд ирэхээр 8.8 мянган хүн нэмэгдсэн ачаалал гарч ирээд тэрэнд 4.4 тэрбум төгрөгийн нэмэлт хэрэгцээ гараад байна. Энийгээ 2008 оны төсвийн тодотгол хэлэлцэх үедээ эх үүсвэрийг нь шийдүүлье. Гэхдээ нэмэгдүүлэх хэмжээг нь хууль батлагдах юм чинь 50-иас дээш хувь алдсан иргэдэд халамжийн тэтгэвэр олгохоор хууль батлагдсан учраас 1 дүгээр сарын 1-нээс тэтгэврийг нь олгоод явъя, шаардагдах 4.4 тэрбум төгрөгийг нь 2008 оны төсвийн тодотгол хэлэлцэх үеэр шийдүүлье гэсэн тийм л саналаар өргөн барьсан шүү дээ Засгийн газраас.

С.Ламбаа: Хууль өнөөдөр батлагдлаа гэхэд аль заалтыг нь 7 дугаар сарын 1-нээс гэх юм бэ, аль заалтыг нь эсвэл 4 дүгээр сарын 1-нээс гэх юм бэ утгаа алдчихна шүү дээ. Наадах чинь энэ хууль батлагдаад л 14 хоногийн дараа шууд хэрэгжээд 1 дүгээр сарын 1-нээс шууд хэрэгжээд явна. Энэ дотор яваа бүх мөнгийг 1 дүгээр сарын 1-нээс өгнө гэж би ойлгоод байна шүү дээ. Тэгэхээр 4.4 тэрбум өгнө, төгрөг нь дутчихсан юм чинь алийг нь төсвийн тодотголын дараа гэж ялгаж, хуул гарахдаа ялгаж яах ёстой шүү дээ. Тэгэхгүй бол болохоо байчихна шүү дээ.

Т.Ганди: Гишүүнээ энэ дээр ийм юм ойлголцож байх хэрэгтэй байна. Жишээлбэл 5 тэрбум.

С.Ламбаа: Эсвэл 70-ыг 50 болгож байгаа тэр заалтаа 7 дугаар сарын 1-нээс гэх юмуу энэ нэг заалт дээр хуулийн хугацаа тавьж өгөх хэрэгтэй тэгээд л болоо уг нь бол.

С.Чинзориг: Төсвийн байнгын хороон дээр ярихдаа шинээр нэмэгдэх 8.8 мянган хүний 4.4 тэрбум төгрөг, дээр нь хүүхдийг гэр бүлдээ авч асрамжилсан хүнд олгох 0.3 тэрбум, 3 ба түүнээс дээш хүүхэдтэй өрх толгойлсон иргэнд олгох нэг удаагийн тусламжийг 0.3 гэж ингээд 5 тэрбум төгрөгийг хаслаа гээд хасчихсан байхгүй юү.

С.Ламбаа: Тэгвэл наадахыг чинь заалтынх нь ар талд үйлчлэх хугацааг нь тавьж өгөх талаар 2008 оны 7 дугаар сарын 1-нээс. Тэгээд бид төсвийн тодотголоо хэзээ хийх юм бэ мэдэхгүй шүү дээ.

Т.Ганди: Төсвийн тодотголоор хийгдэнэ, ерөнхий хэмжээс нь байна. Тийм учраас үйлчлэх хугацааг нь 2 дугаар улирлаас гэдэг юмуу, жилийн хагасаас гээд тавьчихаж болно л доо. Хууль үйлчлэх хугацааг хэд ч гэж тавьж болно шүү дээ Ламбаа.

С.Чинзориг: Халамжийн тэтгэвэр нэмэгдүүлэх 41400 болгоё гэдэг саналаа 4.4 тэрбум төгрөг дутаад байна, үүнийгээ 2008 оны төсвийн тодотгол хэлэлцэх үеэрээ эх үүсвэрийг нь шийдүүлье гэсэн тийм саналаар оруулсан байгаа шүү дээ. Тэгээд 41400-гаа 1 сараас олгож эхэлнэ. Тэгээд энэ хууль батлагдаад 50-иас дээш болчих юм бол энэ улсууд чинь адилхан л 1 сараас авч эхлэх гээд байгаа юм л даа.

Т.Ганди: Баярсайхан.

Ц.Баярсайхан: Энэ халамжийн тэтгэврийг 2008 оны 1 дүгээр сарын 1-нээс нэмэгдүүлэх шийдвэрийг одоо энд ярилцаад хэрэггүй гэж бодож байна. Тэгэхгүй бол одоо хувь тэнцүүлсэн тэтгэврийн хэмжээ 45000 төгрөг байж байхад халамжийн тэтгэврийг 41400 болгоно гэдгийг одоо ярихаар олон нийтэд ч гэсэн ойлгогдохгүй шүү дээ. Хоёрдугаарт төсвийн 2008 оны хуулийг одоо ёсчлоогүй бана. Ёсчлоогүй байхад төсвийн тодотгол хийнэ 4.4 тэрбум төгрөг дутаж байгаа юм гэдэг тайлбартайгаар Их Хуралд ийм асуудал оруулж ирж болохгүй шүү дээ. Энэ бол хууль зөрчиж байна гэж үзэхээс өөр арга байхгүй шүү дээ.

Энэ чинь ёсчлогдоод орон нутгуудад батлагдсаны дараагаар Их Хурал 1 дүгээр сарын 1-дээ завсарлачихгүй шүү дээ. Тэгэхээр тэр үед нь оруулж ирээд ярихгүй бол хоорондоо уялдаа түвэгтэйболчихож байна.

Хоёрт нь одоо энэ тэтгэмжүүдийг нэлээд хавтгайруулах бол ийм л юманд хийж байгаа юм байна л даа. Жишээ нь энэ хуулин дээр хуучин 4 ба түүнээс дээш хүүхэдтэй, нэн ядуу амьдралтай, өрх толгойлсон гэж байна. Нэн ядууг нь авах юм бол 2 дахин нэмэгдэнэ гэж байна. Гэтэл одоо хуулинд ямар өөрчлөлт оруулж байгаа юм бэ гэхээр З ба түүнээс дээш хүүхэдтэй, бага насны 14 хүртэлх насны хүүхэдтэй өрхөд мөнгө олгоно гэж ингэж хавтгайруулж болж байгаа юмуу.

Гуравт нь бүтэн өнчин хүүхдийг асарч байгаа иргэнд гэж энийг бол яах вэ хуучин хүнд нөхцөлд байгаа хүүхэд гэдэг дээр ойлгоод энийг шийдчихэж болохоор байтал энийг оруулж байгаа юм байна. Гэтэл хүүхдийг гэр бүлдээ асрамжилж буй иргэнд мөнгө олгоно гэж байна. Түрүүчийн халамжийн хуулиар бол тэжээн тэтгэх үр хүүхэд, төрөл садангүй, ганц бие ахмад настан, хөгжлийн бэрхшээлтэй иргэдийг гэр бүлдээ асрамжилж буй хүнд мөнгө олгоно гээд заачихсан. Гэтэл энийг нь эмч, эмнэлгийн хяналтад байдаг бөгөөд байнгын асаргаа шаардлагатай гээд дахиад нэмээд, дахиад байнгын асаргаа шаардлагатай хүнд нөхцөлт мөнгөн тэтгэмж өгнө гээд бас нэмээд, энэ чинь сүүлдээ ойлгогдох уу, хуулийг чинь хэрэгжүүлэхэд ч гэсэн хүндрэлтэй болчихно шүү дээ. Энийгээ жаахан цэгцтэй болговол яасан юм бэ.

Т.Ганди:  Баярсайхан гишүүнээ яг зарчим, процедураараа бол эхлээд бодлогоо тодорхойлоод хуулиа эхлээд хэлэлцээд явчихмаар юм шиг байгаа юм. Яг өргөн баригдсан сэдвээрээ. Тэгээд энэ хуулийнхаа дагуу төсвийнхөө хүрээнд нэмэлтийн асуудлыг яримаар байгаа юм. Гэвч Засгийн газраас өнөөдөр Төсвийн хуультай холбоотойгоор танай хууль хэлэлцэгдэж байгаа учраас энийгээ авцалдуулан шийдэж өгөөчээ гээд яаралтай, цаг хугацаа бага байгаа учраас гээд ороод ирчихсэн байна л даа. Бид хоёр хуралдаж болно л доо. Эхлээд ямар бодлого барьж байгаа юм бэ энэ халамжийн хуулин дээрээ. Халамжийн хуульдаа нэмэлт өөрчлөлт хийж байгаа, хасаж байгаа нийлж байгаа зүйлүүдээ эхэлж ярилцаж тохиролцоод Байнгын хорооныхоо бодлогыг гаргаж аваад тэр хүрээндээ энэ оруулж ирж байгаа төсвийг эргүүлж авч үзэх ёстой. Би процедураараа тэгж тооцож байсан.

Засгийн газраас цаг хугацааны хувьд ийм шахуу юм оруулж ирсэн учраас жаахан түвэгтэй байдалүүсчихээд байна л даа.

С.Ламбаа: Түрүүний миний хэлдэг хувилбар байж болно. Гэхдээ Засгийн газраас мөнгө нь ийм байгаа, хуулиа энүүнд тааруулаад өөрчил гэж хэлдэг юм гэж яаж байдаг байнаа. Энэ чинь хууль бол бодлого юм байгаа биз дээ. УИХ өөрийнхөө бодлогоор хуулиа гаргах ёстой шүү дээ.

Т.Ганди: Харин хэлээд байна шүү дээ дөнгөж сая хэлээд дууслаа.

С.Ламбаа: Харин тийм. Тэгэхээр эсвэл энэ хуулиа түр хойшлуул.

Т.Ганди: Хуулиа биш эхлээд хуулиа ярьчихаад дараа нь энэ төсвийнхөө асуудлыг хуулиндаа зохицуулж л хийнэ шүү дээ.

С.Ламбаа: Тэгэх юм бол нэгэнтээ л төсвийн тодотгол дээр бүх юмаа яриад тохирчихсон учраас зөвлөл дээрээ энийг чинь Баярсайхан гишүүн бид хоёр аваад л гараад ирсэн шүү дээ. Гэтэл одоо хуулиа хэлэлцчихье, дараа нь 5.5 тэрбум төгрөг дутагдана гэж ярих юм бол шал өөр асуудал руу яваад орчихно шүү дээ. Шал өөр юмруу орчихно. Энийг чинь төсөв нь батлагдсан гээд Баярсайхан гишүүн бид хоёр төсөв нь хүрэлцээтэй юм байгаа юм гээд зөвлөл дээрээ яриад гаргаад ирсэн төсөл. Тэгэхээр одоо болохоор өнөөдөр төсвийн тодотгол хэлэлцээд эхлэхээр гэнэтхэн нөгөө хуулинд чинь болохоо байсан шүү 5 тэрбумд нь таарсан юмыг нь хасчихаарай гэж яаж болох вэ. Тийм байж болохгүй шүү дээ. Хойшлуулчихаарай гэж. Эсвэл миний хувилбар ерөөсөө хугацаа тавина, Чинзоригийн хэлээд байгаа тэр тодорхой юмнууд дээр нь 2008 оны 7 дугаар сарын 1-нээс хэрэгжинэ. Эсвэл 2008 оны 2 дугаар хагасаас ч гэдэг юмуу. Тэр нь маргаан үүсгэхгүй байвал болно.

Тодотгол хийхэд тэртэй тэргүй наад мөнгө чинь гарна л даа ойлгомжтой.

Т.Ганди:  Дэмбэрэл сайд хайчсан бэ.

Ц.Баярсайхан: Хоёрдахь нь тэр хэлээд байна шүү дээ. Хөдөлмөрийн чадвар алдалтыг 70 байсныг 50 болж байгаа юм гээд бүгдийг нь. Бид нар ярьсан шүү дээ. 70-ыг 50 болгож болно. Тэгэхдээ тодорхой юмнууд дээрээ ялгаж, салгаж үзье. Ингэж ялгаж салгахгүй хавтгайруулаад нэг 70 гэж хэлээд нэг 50 гэж хэлбэл энэ чинь төрийн бодлого мөн үү, биш болчихож байгаа байхгүй юү.

Тэгэхээр ямар зүйл дээр нь үнэхээр 50 байхад юу юм бэ. Ямар зүйл дээр нь 70 байх юм бэ гэдгийгээ нарийвчлаад тогтоочихье. Ингэж тогтоох юм бол харин төрийн бодлого зөв гарна.

Т.Ганди: Яг энэ тохиолдолд энэ хоёр зэрэг ороод ирсэн дахиад ажлын хэсэг ажилламаар байна. Ажиллаад хуулиасаа заалт, эсвэл үйлчлэх хугацаагаа хойшлуулж гаргаж ирмээр байгаа юм.

Ц.Баярсайхан: Хоёрт нь ийм юм байгаа юм. Бид нар хөгжлийн бэрхшээлтэй иргэдийг зүгээр нэг тэтгэмж өгөөд идэвхгүй амьдралд байлгаж болохгүй. Энэ хүмүүсийг ямар нэгэн байдлаар тэр амьжиргааг дэмжих зөвлөлөөрөө дамжаад энэ чинь янз бүрийн байдлаар хөдөлмөр эрхлээд орлогоо нэмэгдүүлэх бололцоог нь бүрдүүлж өгье гэж яриад байгаа. Тэгэхээр энэ дээр халамжийн төрөл болгоныг мөнгө нэмчихсэнээс биш тэр хуруу гараа хөдөлгөж, аль болохоор өөрийгөө дайчилж, нийгмийн дунд орж амьдрах нөхцлийг нь бүрдүүлсэн нөхцөлт мөнгөн тэтгэмжүүдийг ерөөсөө яриагүй. Уг нь энийгээ яримаар байгаа байхгүй юү. Тэгэхээр бодлогыг яам боловсруулдаг юм байгаа биз дээ. Тэгээд энэ чиглэл рүүгээ алхам хийхгүй бол за бүгдийг нь хавтгайруулчихья. 70 байсныг нь 50 болгочихъё. Тэгээд З ба түүнээс дээш болгочихьё, одоо  ер нь төрөлт буурч байгаа юм нэг өрхөд байх хүүхдийн тоо цөөрч байгаа юм.

Аль болохоор бид нар өрх толгойлсон эмэгтэйчүүд, эрчүүдийг багасгая. Ингээд гэрлэлтийг дэмжих хүртэл мөнгө өгч байгаа чинь энрүүгээ явж байгаа юм байгаа биз дээ. Тэгэхээр энэ бодлогуудаа угсраа маягаар бодлогын чанартай авч явахгүйгээр ерөөсөө хавтгайруулаад мөнгө өгөөд тэгээд нэг чихэндээ чийргүй амьдаръя гэж болохгүй биз дээ. Ингэж хийдэггүй, яг өнөөдөр 70 байна, 50 байна гэдгийг хүмүүс дандаа буруу ойлгоод байдаг. Нэг их хатууруулчихсан юм шиг ойлгоод байдаг. Гэтэл энэ чинь тодорхой эрхтэн дээр нь өөр өөрөөр тооцоод ирэх юм бол бас л арай өөр болно шүү дээ.

Ингээд эргээд нөгөө халамжийн улс гэдэг рүүгээ давхиад орчихлоо. Тэгээд тэр байтугай бүрэн тэтгэврийн доод хэмжээ, хувь тэнцүүлсэн тэтгэврийн хэмжээ, нийгмийн халамжийн тэтгэвэр чинь замбараагаа алдлаа шүү дээ. Энэ чинь хоорондоо заагтай ялгаатай байхгүй бол болохгүй шүү дээ. Тэгээд л асаргаа шаардлагатай, эмнэлгийн эмчилгээний юу шаардлагатай гээд ингээд мөнгө нэмээд байх юм бол энэ үзэмжээрээ тэгээд ирэх онд сонгууль ч болно хавтгайдаа л халамжийн тэтгэвэр авна, мөнгө нь өшөө дутагдана шүү дээ.

Т.Ганди: За өргөн дэлгэр яримааргүй байна. Баярсайхан гишүүнээ ингэмээр байна.

С.Ламбаа: Би ганцхан юм асуучих уу.

Т.Ганди: Хүлээж байгаарай, уучлаарай.

С.Ламбаа: Би ганцхан Чинзоригоос нэг тооцоо асуугаадахъя. Жишээлбэл ажлын хэсгийн гаргасан юутайгаа харьцуулж хийх гээд байна л даа би. Хөгжлийн бэрхшээлтэй иргэн гэнэ гэдгийг удаан хугацаагаар хязгаарлагдсан хүнийг гэдгийг хэдэн хүнээр авч байсан бэ. Ажлын хэсэг өчигдөр энийг 1 жилээс дээш хугацаагаар гэж өөрчилсөн. Өөрөөр хэлбэл тийм хүнийг л оруулна хөгжлийн бэрхшээл рүү. Тэгэхээр энэ хоёрын хооронд хүний зөрүү гарах уу, үгүй юү.

С.Чинзориг: Хөдөлмөрийн чадвар алдалтынхаа хэмжээгээр л байгаа. Энэ чинь нэг жил болоод л групп сунгаж байгаа шүү дээ. Тийм учраас энэ 8800 нэг их хөдөлгөөн орохгүй гэж бид нар тооцож байгаа, нэг их зөрүү гарахгүй. Энэ улсууд чинь 8800 чинь жилд нэг удаа, жил болгон сунгуулдаг. Тийм учраас хасагдсан нь хасагдана. Тэгэхдээ энэ бол нэг их олон тооны зөрүү гарахгүй.

Хоёрдугаарт даргаа хууль батлагдчих юм бол маш олон журам гаргах юм байна лээ. Тийм учраас нэгдүгээр улиралдаа тэр журмуудаа гаргах байдаг юмуу, тэгээд энэ хуулиа хэрэгжих ерөнхий хугацаагаа 4 дүгээр сараас ч юмуу, өөр авч үзэж болно шүү дээ. Тийм байдлаар үзэх юм бол хөрөнгөнд багтах юмуу, үгүй юү гэдэг тооцоо дахиж тодруулж авч үзэж болох юм. Ерөнхийдөө хууль хэрэгжих хугацаагаа.

Ер нь Нийгмийн халамжийн сангаас олгох тэтгэврийг 20 хувиар нэмнэ л гэснээс биш яг 1 дүгээр сарын 1-нээс 20 хувиар нэмнэ гээд үндсэн чиглэл, төсөв дээр ороогүй. Ерөнхийдөө тооцооны үзүүлэлт 1 дүгээр сарын 1-нээс бүх л цалин тэтгэвэр нэмэхээр тооцооны үзүүлэлт орчихсон л байгаа л даа. Ерөнхий хуулийнхаа хугацааг 4 дүгээр сараас ч юмуу.

Т.Ганди: Одоо ингэмээр байна гишүүд ээ. Одоо Хөдөлмөрийн яамны энэ асуудал өөрөө Төсвийн тодотголтой хамааралтай, хууль нь өөрөө хуучнаараа орж ирсэн, тодотголтойгоо авцалдаагүй ийм юу орж ирж байгаа учраас яг энэ хэлэлцэж байгаа асуудлын хүрээнд түр орхиод миний саналаар, түр хойшлуулаадхоёрдахь, гуравдахь асуудлаа хэлэлцээд энэ хооронд ажлын хэсэг хуралдаад ойлгож байна уу, судалгаануудаа хуульд үйлчлэх хугацаа, хамрах хүрээ, хүний тоо тэр юмнуудаа бүгдийг нь гаргаж ир. Тэгээд гаргаж ирээд маргааш завсарлагаанаар ч байдаг юмуу яг энэ асуудлын хүрээнд та нарыг Сангийн яамтайгаа бодлогоо нийлүүлээд ороод ирсэн тохиолдолд хэлэлцээд баталъя. Тэгэхгүй бол болохгүй юм байна. Яагаад вэ гэхээр Одончимэд гишүүний сая ажилласан ажлын хэсэг дээр бид нар энэ тоог орчихсон байгаа гэж би найдаж байгаа байхгүй юү. Ороогүй хоцорчихсон учраас тийм байгаа биз тодотгол чинь өөрөө. Тийм учраас энэ хоёр чинь авцалдахгүй байна. Засгийн газраас хоёр өөр юм орж ирж байна шүү дээ ний нуугүй хэлэхэд яг. Нэг нь хууль нь өөр, нөгөөдөх нь хамрах хүрээ нь өөр, нөгөөдөх нь төсвийн тодотгол чинь хамрах хүрээндээ нийцэхгүй юм хууль орж ирж байна. Тийм учраас Хөдөлмөрийн яамныхан өнөөдөр ордон хавьцаа ажиллана. Энэ Одончимэдийгээ тойрон эргэлд та нар. Тэгээд сайхан тооцоогоо хийгээд, нийлээд тэр Сангийн яамтайгаа нийцүүлээд маргааш ямар нэгэн байдлаар энэ асуудлыг эргэж хэлэлцье тэгэх үү тийм байна.

За Чинзориг бид нар тэгж ойлголоо.

Хүлээж байгаарай. Өөр нэг юман дээр байгаа. Эхний хоёрын хойшлол чинь Нийгмийн халамжийн багц хууль, Халамжийн тэтгэврийн хэмжээг өөрчлөн тогтоох тухай УИХ-ын тогтоолын төсөл энэ хоёр чинь хоёулаа мөнгө, тооцоо хоёр чинь адилхан учраас, Одончимэд гишүүнээ эхний хоёр асуудлаа зэрэг авч үзэх нь байна шүү.

Одоо 2007 оны төсвийн тухай хуульд өөрчлөлт оруулах тухай хуулийн төсөл хоёрдахь хэлэлцүүлэг байгаа. Тэгэхээр энийгээ хийгээд явчихъя. Эхний нэг, хоёрыгоо түр хойшлуулъя.

Та нар өнөөдөр орой суу, маргааш өглөө суу тэгээд эргэж хуралдах бололцоо гаргаадахъя.

Болормаа сайдыг дууд, Дэмбэрэлийг дууд. Бат-Сэрээдэнэ ирчихсэн байна. Бат-Сэрээдэнэ эхлээд танилцуулж бай. Эрүүл мэндийн яаман дээр төсвийн тодотголын асуудлаар ямар зүйл байна вэ, дараа нь Болормааг сонсоод, дараа нь Дэмбэрэлийг сонсоод тэгээд төсвийн тодотголын юун дээр гишүүд асуулт хариултаа яагаад явъя.

Сангийн сайдыг дуудсан биз дээ. Одоо ирж байгаа байх. Ахиад нэг дуудаадахъя.

Сайд нарыгаа яахгүй бол хариуцлага хүлээх улсууд нь байхгүй бол болохгүй. Болормааг дуудаадахдааэрүүл мэнд дээр.

Танилцуулгатай холбогдуулаад. Нямаа Эрүүл мэнд боловсрол, соёлын асуудалтай тодотголтой холбогдуулсан нэмэлт, зарчмын шинж чанартай, хөрөнгө оруулалтын шинж чанартай, эсвэл зарлагын бодлоготой холбогдолтой хамааралтай юмнууд байвал товчхон нийлүүлээд танилцуулчих. Онцгой анхаарах юмнуудаа. Дараа нь сайд нараас нь асууя. Сангийн сайдыг дуудчихсан байгаа хүрээд ирнэ.

Б.Нямаа:  Энэ удаагийн төсвийн тодотголд яг үндсэн хоёр гол асуудлыг багцалж оруулсан байгаа. Нэгдүгээрт 10 дугаар сарын 1-нээс Засгийн газраас цалин нэмэгдүүлэхдээ ангилал, зэрэглэлийн шинэчлэл зарим салбарууд дээр нэмэгдэл хөлстэй холбоотой тодорхой шинэчлэлүүдийг хийсэн.  Тэр хөрөнгийг нийт дүнгээр нь УИХ-аас Нийгмийн хамгаалал, хөдөлмөрийн сайдын багц дээр суулгаж өгчихсөн байсныг нь цалин нэмэгдүүлсэн үр дүнгээр бусад салбарын яамдуудад төсвийн ерөнхийлөн захирагчдад хуваарилж батлуулах нэг ийм асуудал байгаа.

Хоёрдугаарт 10 дугаар сарын 1-нээс нийгмийн даатгалын тэтгэвэр тэтгэмжийг нэмэгдүүлэхдээ 7  дугаар сарын 1-нд нэмэгдүүлэх тэтгэврийн талаар авсан зарим арга хэмжээний үргэлжлэл болгож яг тэр индекс бөгөөд тэтгэвэр хоорондын зөрүүг арилгах арга хэмжээгээ алдагдуулахгүй байх гэдэг тэр үүднээсээ хандсанаас болж 3.8 тэрбум төгрөгийн нэмэлт эх үүсвэр шаардлагатай байгаа юм. Тэгэхдээ энэ эх үүсвэр нь нийгмийн даатгалын сангийн өөрийнх нь орлогоор бүрэн хаагдах тооцоотой. Зөвхөн Нийгмийн хамгаалал, хөдөлмөрийн сайдад энэ мөнгийг багцад нь нэмэгдүүлж өгөх энэ хоёр асуудлыг багцалж тусгаж оруулж ирсэн байгаа.

Цалинг нэмэгдүүлэхдээ салбар болгоноор нэлээд ялгавартай хандсан байгаа. Нэгдүгээрт салбар болгоны цалингийн сүлжээг тус тусад нь батлахаар болсон байгаа. Бага, дунд боловсрол, шинжлэх ухаан, эрүүл мэнд гээд тусад нь салгасан. Ялангуяа төрийн үйлчилгээний албан хаагчдынхыг. Мөн боловсролын салбар дээр хийгдсэн нэг томоохон ажил байгаа нь ерөнхий боловсролын сургууль, цэцэрлэг, мэргэжлийн сургалт, үйлдвэрлэлийн төвүүдэд санхүүжилт хуваарилагдаж байсан тэр механизмыг бүтнээр нь эргэж харж үзсэн. Ингэхдээ гол нь хөдөөгийн анги дүүргэлт багатай сургуулиудад хувьсах зардлын норматив бага очсоноос болоод багш нар зөвхөн үндсэн цалингаас өөр, бусад төрлийн нэмэгдлүүдийг авч чадахгүй ийм байдал үүссэн байсныг хувьсах зардлын нормативыг шинэчлээд мөн цалинг тооцож байгаа тэр 1995 оны З сайдын хамтарсан тушаалаар тогтоосон байсан журмыг өөрчилсөн байгаа.

Мөн цалингийн сүлжээг нь тусад нь баталж өгсөн. Ингэснээр хот, хөдөөд багш нарын цалингийн нэлээд том ялгаа үүссэн байсныг алга болгосон.

Эрүүл мэндийн салбарын хувьд мөн адил бас хөдөөд ялангуяа их гомдол гардаг байсан. Дээд мэргэжилтэй эмч хүн бол зөвхөн үндсэн цалингаас өөр нэмэгдэл авахгүй байна. Мөн яг ижил түвшний гэж үзэж байгаа боловсролын салбарын ажиллагсад ялангуяа багш нартай цалингаа харьцуулж үзчихээд бидний цалин нэлээд доогуур хэмжээнд байна гэдэг ийм асуудлыг тавьж ирсэн байгаа. Тэгэхээр энэ дээр Засгийн газраас бодлого болгож авч хэрэгжүүлсэн арга хэмжээ бол эмч нарын цалинг нэлээд ахиу хувиар нэмэгдүүлсэн. Ерөнхийдөө гол барьсан зарчим нь мэргэжилтэн, албан хаагчдын цалин ижил түвшинд байх ёстой гэдэг зарчмыг баримталж нэмэгдүүлсэн байгаа.

Т.Ганди: Өөр ийм зүйлүүдийг хэл дээ.

Б.Нямаа: Мэргэжлийн түвшингээр нь салбар хоорондын харьцуулах жишиг гаргаж үзсэн юм л даа бид. Өөрөөр хэлбэл төрийн захиргааны албан хаагч, төрийн тусгай мэргэжлийн ажил гүйцэтгэж байгаа албан хаагч, төрийн үйлчилгээний салбарын хувьд жишээ нь эмч бөгөөд багш нарын цалинг ерөнхийдөө ижил түвшинд байлгах. Тэгэхгүй бол нэлээд том хэмжээний зөрүү гарчихсан явж байсан ийм практик байгаа гээд залруулах талаар хэд хэдэн арга хэмжээ авч хэрэгжүүлсэн байгаа.

Т.Ганди: Ламбаа гишүүн асуултаа асууя.

С.Ламбаа: Боловсролын яамны, боловсролын асуудлаар хоёр асуулт байна. Энэ төрийн албаны ангилал зэрэглэл, цалингийн тогтолцооны шинэчлэл гээд нэг юм хийгдсэн. Боловсролын салбар дээр маш их маргаан байсан. Тэр маргаанаа зассан уу. Өөрөөр хэлэх юм бол цалингийн зэрэглэлээс болж цалин буурсан, тэгээд нийгмийн ажилтны цалин, сургалтын менежерүүдийн цалин, ажилласан хугацаанаасаа болоод өөрчлөгдсөн байгаа. Нэгдүгээрт энэ нэмэгдлийг үндсэн цалин руу шилжүүлсэнтэй холбогдуулж хохирсон гэсэн баахан багш нар гарч ирсэн, цалин буурсан гэж энэ юмнуудаа эргэж харсан уу, ер нь сүлжээгээ өөрчилсөн үү.

Н.Болормаа: Бид Нийгмийн хамгаалал, хөдөлмөрийн яам, Боловсрол, соёл, шинжлэх ухааны яам хамтарсан ажлын хэсэг гараад Чинзориг сайд ахалж байгаа. Энэ маргаантай хэдийн тухайд бол сургуулийн нийгмийн ажилтан, боловсролын газрын арга зүйч энэ асуудлыг л шийдэх гэж байгаа. Сургуулийн нийгмийн ажилтны бид ТҮ-6 руу оруулж байгаа билүү.

С.Ламбаа:  Шийдэх гэж байгаа гэж одоо яг шийдээд энэ төсвийн тодотголд орж ирж байгаа юмуу мөнгө.

Н.Болормаа: Ирэх оныход орчихсон байгаа тиймээ.

            С.Чинзориг: Одоогийн энэ 44 тэрбум чинь байна шүү дээ Ламбаа гишүүнээ 10 дугаар сарын 1-нээс төсвийн байгууллагуудын ажиллагсдыг цалинг нэмэгдүүлсэн тэрэнтэй холбоотой Засгийн газрын болон Их Хурлын шийдвэрүүд нь гарчихсан цалинг нь нэмээд өгчихсөн, хамгийн гол нь ганцхан Нийгмийн хамгаалал, хөдөлмөрийн яамны манай сайдын багц дээр байгаа 44 тэрбум төгрөг бол задалж төсвийн ерөнхийлөн захирагч нэг бүр дээр нь тэр 40 тэрбум төгрөгөө задалж өгч төсөвт нь суулгаж өгч байгаа асуудал нэгдүгээрт.

Хоёрдугаарт таны яриад байгаа төрийн албан хаагчдын ангилал, зэрэглэлийг боловсронгуй болгохтой холбогдуулж зарим маргаантай асуудлууд үүссэн, ялангуяа нийгмийн ажилтнууд нэлээд үг хэлтэй байгаа. Бид маргааш Засгийн газарт 2008 оны 1 дүгээр сарын 1-нээс төсвийн байгууллагуудын ажилтнуудын цалинг нэмэгдүүлэх асуудал оруулж байгаа. Энэ хүрээндээ 10 дугаар сарын 1-нээс Засгийн газраас гаргасан шийдвэрээ өөрчлөлт оруулаад Төрийн албан хаагчдын ангилал, зэрэглэлийг боловсронгуй болгох асуудлыг дахиж өөрчлөлт оруулъя. Тухайлбал нийгмийн ажилтныг багшаас нэг шат доогуур байгааг нь багштай нь нэг түвшинд нь үндсэн сургуулийн, үндсэн мэргэжилтэн багштай нь нэг түвшинд аваачиж өгье гэдэг ийм чиглэлийн өөрчлөлтүүд орж байгаа. Маргааш Засгийн газрын хуралдаанаар энэ ангилал зэрэглэлтэй холбоотой зарим нэмэлт, өөрчлөлт орно.

Н.Болормаа: 500 сая төгрөгөөр салбар дотроо нэмэгдэл эх үүсвэр гаргуулж авсан тэгээд зохицуулж байгаа. Энэ шинэ сүлжээ бол 1 дүгээр сарын 1-нээс явна, бид нар төсөв дотор болно гэж тооцож байгаа.

С.Ламбаа:   Би ийм л юм асууж байна л даа.Чинзоригийн хэлж байгаагаар маргааш тэр хурал нь болоод дахиад зэрэглэл, юмнуудаа өөрчлөх юм байна. 1 дүгээр сарын 1-нээс зөв, гайгүй тогтолцоо руугаа явах юм байна гэж бодож байгаа. Энэ юм гарснаас болж хохирсон хохирлыг яах вэ, нөхөн төлөх үү. Яагаад вэ гэхээр энэ чинь буруу юм хийснээс болж хүнийг хохироож байсан та нар. 20 жил ажилласан багш, 25 жил ажилласан багш тэгж хохирч болохгүй шүү дээ.

С.Чинзориг: Нийгмийн ажилтнууд яг авч байсан цалин нь нэмэгдээгүй биш буурчихсан, хохирсон тийм бодит хохирол байхгүй. Өмнө нь сургалтынхаа менежертэй нэг зэрэглэлд оруулаад цалин авч байсан учраас намайг сургалтын менежерээс шатлал доогуур оруулчихлаа. Хэрвээ би сургалтын менежертэйгээ нэг зэрэглэлд байсан бол би төдөн төгрөг илүү авах байсан гэж яриад байгаа болохоос биш өмнө нь авч байсан бодит цалин нь нэмэгдээгүйгээр, нэмэгдээгүй хоцорсон юм байхгүй.

С.Ламбаа:  Ер нь яг үүнтэй холбогдуулаад асуухад Болормаа сайдаас асуухад ер нь сургуулийнхаа тэр 20, 20 жил ажиллачихсан нийгмийн ажилтнууд багшийн зэрэглэл дээр ирнэ гэдэг нь 20 жил сургалтын, хүмүүжлийн эрхлэгч хийсэн эрхлэгчийн алба хашсан энэ улсууд өнөөдөр багшийн зэрэглэлийн цалин руу шилжинэ гэдэг нь сургалтын өнөөдрийн авч байгаа менежер, сургалт хүмүүжлийн эрхлэгч хоёр яг адилхан цалинтай байсан байгаа юм хуучин. Одоо нийгмийн ажилтан руу шилжээд нийгмийн ажилтны зэрэглэлийг нь бууруулаад тэрбайтугай ингэчихээр тэр хүн чинь 90-105 мянган төгрөгийн зөрүү гарч байгаа шүү дээ буурч байгаа нь. Энэ бол тодорхой судалгаагаар ирсэн юмнууд над дээр байж байгаа.

Тэгэхээр би юу гэж асуугаад байна вэ гэхээр багш руугаа оруулдаг юм байж. Багш руугаа орууллаа ч гэсэн нийгмийн ажилтан дээр ажиллаж байсан 20 жил хүмүүжлийн эрхлэгч хийгээд явчихсан энэ улсуудын цалин буурна шүү дээ заавал буурна тооцоогоор. Тэгэхээр би бодлого асуух гээд байна л даа. Нийгмийн ажилтан бол сургалт, хүмүүжлийн эрхлэгч биш юм байгаа юм шүү дээ уг нь. Би нийгмийн ажилтны зэрэглэлийг нь зөв гэж үзээд байсан юм. Нийгмийн ажилтны зэрэглэлийг тэр дор тавьж байгаа. Өөрөөр хэлбэл өөр ажил хийх ёстой хүн байсныг хамгийн гол нь 20 жил ажиллаж байсан сургалт, хүмүүжлийн эрхлэгч нарыг нийгмийн ажилтан дээр авчирч тавьж явж байсан тогтолцоо одоо өнөөдөр нийгмийн ажилтныг яг зөв тогтолцоо руу нь оруулаад тавьчихаар болохоо байчихаж байгаа байхгүй юү. Тийм учраас ерөөсөө сургууль бол  сургалтын менежер, сургалт хүмүүжлийн менежер, нийгмийн ажилтан гэсэн ийм гурван юм байх ёстой болчихоод байгаа байхгүй юү.

Нийгмийн ажилтан чинь сэтгэл зүйч нар байхгүй юү. Хийдэг ажил нь хуулиараа бол шал өөр, тодорхойлолтоороо.  Дарга биш байхгүй юү. Одоо нөгөө дарга нарыг нь аваачаад нийгмийн ажилтан дээр тавьж явснаас болж өнөөдөр ийм будлиан гарчихаад байгаа байхгүй юү. Үнэхээр тэр 20 жил сургалт, хүмүүжлийн эрхлэгч хийж явж явж байгаад нийгмийн ажилтан болчихсон улсууд яг энэ цалин дээр ороод ирэхээр үнэхээр хохирчихож байгаа юм л даа жилээрээ. Одоо багш дээр аваачаад тавьсан ч цалин ньбуурч байгаа юм.

С.Чинзориг:  Боловсролын яамны санал болохоор сургалтын менежертэйгээ нэг түвшинд аваачих санал тавиад байгаа юм. Бид бол яг Ламбаа гишүүний хэлж байгаа саналтай нэг байгаа юм. Сургалтын менежертэй нийгмийн ажилтан нэг түвшинд байж болохгүй.

С.Ламбаа: Хүмүүжлийн эрхлэгч нь сургалтын менежертэйгээ зиндааны ийм хоёр байсан тогтолцоог өөрчилж болохгүй байсан байхгүй юү. Тэр хоёр угаасаа байж байх ёстой мест. Нийгмийн ажилтан гэдэг бол шал өөр ажил хийж байдаг хүн орж ирсэн байхгүй юү.

С.Чинзориг: Одоо энийг сургалтын менежертэй нэг түвшинд аваачина гэх юм бол.

С.Ламбаа: Нэг албан тушаал дээр хоёр өөр албан тушаалыг нийлүүлээд нийгмийн ажилтан болгочихсоноос болж энэ будлиан гарч байгаа юм.

С.Чинзориг: Боловсролынхоо хуулинд өөрчлөлт оруулж сургалт, хүмүүжлийн менежер гэдэг асуудал жичдээ  гаргаж ирэхгүй бол одоогийн байгаа нийгмийн ажилтан гэдэг энэ ажил үүргийн хуваарилалтаар сургалтын менежертэй нэг түвшинд байж болохгүй.

Яг үндсэн бага байна гээд байгаа яг үндсэн мэргэжил дээр багштай нь ядаж нэг түвшинд аваачиж өгье гэж бид тэгж бодоод байгаа юм. Нийгмийн ажилтан багшийнхаа дээр бас гарч болохгүй байна гэсэн.

Н.Болормаа: Бид нар сургуулийн нийгмийн ажилтны ажлын байрны тодорхойлолтыг шинэчилж боловсруулж батлах гээд ажлын хэсэг ажиллаж байгаа.

Т.Ганди: Болормаа сайдаа ер нь бол үйл ажиллагааны нэг стандарт, үйл ажиллагааных нь ерөнхий юуг ажил үүргийн хуваарийг маш чотки болгож оруулж ирэхгүй бол болохгүй шүү дээ. Тийм учраас хоёр өөр статустай ажилладаг улсууд маань нэг түвшингийн цалингийн хуваарилалтаар цалинжаад ирэхээр эрх үүргийнх нь ялгаа ойлгогдохгүй болчихоод байгаа юм. Энэ дээр анхаарах хэрэгтэй байна. Боловсролын хуулин дээр өөрчлөлт оруулах тухай.

Одоо ингэе Ламбаа гишүүнээ. Одоо Бат-Эрдэнэ асууя, дараа нь Сүхбаатар асууя тэгээд  цэглээд орлого, зарлагаа, нэмэгдлээ, тодотголоо батлаад явчихъя.

Бат-Эрдэнэ гишүүн.

Б.Бат-Эрдэнэ: Ламбаа даргын хэлж байгаа юун дээр яах гээд байна л даа. Манай биеийн тамирын багш нар ерөнхий боловсролын сургуульдаа өөр хичээл зааж байгаа багш нараас цалин бага байна. Гэтэл Биеийн тамир, спортын аймгийн хороо, шигшээ багт дасгалжуулагч хийж байгаа багш нар бол бүр ерөнхий боловсролын сургуулийн биеийн тамирын багшаасаа дор цалинтай байдаг нэг ийм юм байгаа юм хоёр сайдаа. Энийг нэг анхаарч нэг цэгцэнд нь оруулж өгөхгүй бол биеийн тамирын хичээл гэдэг чинь ямархуу ач холбогдолтой билээ, ямар хүнд нөхцөлд байдаг билээ. Энийг та анхаарч энэ юмандаа оруулж өгөхгүй бол болохгүй байна шүү. Биеийн тамирын чиглэлийн семинар, цуглаан хаана л юм болно вэ надад ирсэн өргөдөл гомдол ч зөндөө байх юм, яригддаг асуудал ерөөсөө л энэ шүү. Энийг чиг болгож өгөөчээ.

Т.Ганди: Санал байна тиймээ. Сүхбаатар гишүүн.

Ц.Сүхбаатар: Төсвийн тодотгол, цалингийн сүлжээг шинэчлэн батлаад, цалингийнхаа бодлогыг өөрчилсөнтэй холбогдуулаад гол нэг өөрчлөлт нь тийм юм орж ирж байх шиг байгаа юм. Нөгөө багцууд бий шүү дээ. Тэр болгоноор төсвийн орлогыг шинэчлэн баталсан байгаа юм л даа төсөвт орох орлогыг. Нийгмийн даатгалын шимтгэл болон цалингийн салбар хоорондын өөрчлөлт болгоныг тусгасантай холбогдож байна уу, нийт дүнгээрээ цалингийн сан төчнөөн хөдөлж байна гэдэг нь 2007 оны хуульд ямар өөрчлөлт орсонтой холбоотой байна гэсэн ерөнхий асуулт байна.

Гэрээт ажилчид гээд төрийн үйлчилгээний салбарын албан тушаалын ангилал зэрэглэлийг салбар тус бүрээр тусгайлан тогтоосон гээд танилцуулгад бичсэн байгаа юм. Тэгэхээр төрийн үйлчилгээн дотор яг төрд үйлчилдэг нөгөө гэрээт ажилчид, бусад үйлчилгээний ажилтнууд байгаа шүү дээ. Тэр бүгдээрээ нэгтгэж орсон уу. Төсвийн хэлэлцүүлгийн үед төрийн үйлчилгээнийхийг оруулаад будлиан болоод эргээдхаслуу яалаа эмнэлэг, сургууль бүх газарт тэр үйлчилгээний ажилтнууд байгаа шүү дээ. Галч, цэвэрлэгч хуучнаар бол, одоо ямар ч албан тушаалууд нь гэрээт болчихсон юм бэ. Энэ хүмүүсийн цалин шинэчлэгдэж тогтоогдоод энэ дотор явж байна уу, тэрнээс болоод энэ багц бүрийн цалингийн сан өөрчлөгдөв үү гэсэн ийм асуулт байна.

Дараа нь Нийгмийн даатгалын сангаас олгож байгаа тэтгэврийг нэмэгдүүлсэнтэй холбоотой хоёр том өөрчлөлт байгаа юм л даа. Засгийн газраас тогтоол гараад 10 дугаар сарын 1-нээс тэтгэвэр нэмсэнтэй холбогдуулаад 5.4 тэрбум төгрөг нэмж шаардагдсан гэдэг нь Ерөнхий сайдын уншсан танилцуулга дотор байгаа юм. Тэгээд дараа нь энэ 67-100 мянга гэдэг нь тэтгэврийн интерваль хоорондох доголыг арилгах, тэтгэврийн зөрүүг арилгах чиглэлээр 10000, 7500 төгрөг гээд нэмж байна шүү дээ. Энэний зөрүүг арилгахтай холбогдуулаад догол буюу зарим тэтгэвэр буурч байгааг дээш нь татаж нэмэгдүүлэхтэй холбогдуулаад 3.8-4 тэрбум төгрөг гээд. Энэ хоёр нийлээд 8.8 тэрбум төгрөг гээд энд танилцуулга дотор байгаа юм.

Тэгээд ингэж явснаас энийг бүгдийг нь нийгмийн даатгалын шимтгэлийн орлого өссөнөөр, өөрөөр хэлбэл цалин өсөхөөр шимтгэлийн орлого нэмэгддэг шүү дээ. Тэр эх үүсвэрээрээ 8.8 тэрбум төгрөгийг гаргахаар тооцож байна уу, эсвэл тэр 5.4 тэрбум төгрөг гэдгээ Сангийн яамнаас өгөх дотац байгаа шүү дээ. Тэрэндотор явж байгаа 5.4 тэрбум төгрөг үү. 3.8 тэрбум төгрөг болохоор нийгмийн даатгалын шимтгэлийн орлогоор нөхөх бололцоотой байна гэж бичиж байна. Тэгээд хойшоо үзээд байхаар энийгээ хүндрэл үүсэх учраас төсвөөс нэмж өгөх гээд ч байгаа юм шиг. Нийтдээ 8.8 тэрбум төгрөг чинь төсвийн дотацаар өгөх гээд байна уу, эсвэл 4.4-ийг нь төсвөөс 3.4-ийг нь шимтгэлийн орлогоор өснө гэж үзээд хаах гээд байна уу гэсэн нэг ийм асуулт байгаа юм.

Тэгээд энэ хойно Ерөнхий сайд уншаагүй л дээ чуулган дээр. Тэр Нийгмийн хамгаалал, хөдөлмөрийн сайдын хоёр албан тоот ирсэн. Тэгээд энэ дутагдаж байгаа хөрөнгийг нөхөх асуудлыг Төсвийн байнгын хороо анхааралдаа авлаа. Хөрөнгө нэмж шаардагдахаар байгаа бол Засгийн газар дээрээ ярилцаж 2007 оны төсөвт тодотгол хийх саналаа УИХ-д өргөн барих нь зүйтэй гэсэн юм биччихсэн байгаа юм. Тэгэхээр яг энийг шийдэх гэж байна уу, эсвэл 2008 он гарахаар яг энэ нэмэгдсэн хэмжээ чинь ахиад 2008 онд тэр чигээрээ нэмэгдээд 1 дүгээр сарын 1-нээс цаашаа үргэлжлээд явчихна шүү дээ.

Энэний хөрөнгө 2008 оны төсөвтөө тусгагдчихсан байна уу, эсвэл тусгагдаагүй байгаа бол энэ чинь тодотгол хийгээд энэ төсвөөс батлахаар 2008 оны төсөв чинь ахиад дутах юм биш биз. Энийг маш нухацтай ойлголцож явахгүй бол зүгээр тооцоогоор явж байгаа юм шиг ойлгогдоод байгаа юм. Өөрөөр хэлбэл зарлага талд нь хий бичилт гараад орлого талд нь тусгахгүй учраас энэ дансны гэдэг юмуу харьцаа, эсвэл дараа нь хий зарлага гаргасан болчих гээд байгаа учраас энэ бичилтийн шахуу залруулга юм гэсэн ийм тайлбар хийсэн юм. Энэ арай тийм биш байлгүй дээ. Энийгээ нэг тодотгож тайлбарлаж өгөөч. Хоёр яам энэ дээр ямар байр суурьтай байна вэ.

Т.Ганди: Нэгдүгээрт Төсвийн хуулин дээр зарим сайдуудын төвлөрүүлэх орлогыг, ялангуяа төсвийн байгууллагуудын өөрийн орлого нэмэгдэж байгаа нь цалин нэмсэнтэй холбоотойгоор бас төсөв дээр байдаг ч гэсэн цэвэр аж ахуйн шинжтэй үйл ажиллагаа явуулдаг, өөр өөрийгөө бүрэн хэмжээгээр санхүүжүүлж явдаг байгууллагуудын цалингийн нэмэгдэл бол өөрийн орлогоосоо өгөгдөж байгаа. Тэр хэмжээгээр орлогын бага зэргийн өөрчлөлт гарсан. Тэр том дүнтэй биш.

Гэрээт албан хаагчдын хувьд бол, нийтлэг шинжтэй албан хаагчид бол гэрээт гэсэн статус нь хэвэндээ яваа. Тэр улсуудын цалин Засгийн газраас цалин нэмэх үед тэр дотор ороод нэмэгдсэн ялгаа байхгүй. Харин төрийн үйлчилгээний салбар дотор байж байгаа 4 салбарыг 4 хэсэг байгууллагуудыг салгаж тусад нь гаргаж ирсэн гээд. Тэр байгууллагууд дээр цаашдаа бас бодлогын, цалингийн ялгаварлал ч юмуу, дотор нь зарим төрлийн мэргэжлүүдийг ялгаж цалинг нь өөр байдлаар тогтоох ч юмуу, тэр бололцоог нь нээж өгөх үүднээс яг бага, дунд боловсрол, шинжлэх ухаан, эрүүл мэнд гэх мэтээр тусад нь салгасан байгаа.

Тэтгэврийн нэмсэнтэй холбоотой гарч байгаа тэр нэмэгдлийн хувьд бол төсвийн тодотголоор энэ арга хэмжээнд зориулж 5 тэрбум төгрөг нэмж суусан байгаа. Тэрэн дээр нэмж шаардагдаж байгаа 3.8 тэрбум төгрөг. Энэ бол орлогоосоо нөхөгдөх бололцоотой.

2008 оны хувьд Засгийн газраас яг тэтгэвэр нэмэгдүүлж байгаа тэр арга хэмжээний үргэлжлэл цаашдаа явах учраас 2008 онд нэмж шаардагдах хөрөнгийг бүрэн хэмжээгээр нь тооцож тусгаад 2008 оны төсөвт батлагдсан байгаа.

Т.Ганди: Сүхбаатар.

Ц.Сүхбаатар: Гэрээт ажилтан яах вэ тэгээд л тусгаад явж байгаа юм байна. Энэ чинь яг төсвийн сүлжээн дотроо байгаа эмнэлэг, боловсролын ажилтнуудын цалин багш гээд янз бүрийн албан тушаалууд нь сүлжээн дотроо байгаа нь нэмэгдээд явчихдаг. Тэгээд гэрээт ажилтнуудын хувьд гэрээгээрээ та нар хөдөлмөрийн гэрээгээр зохицуул гээд хэлчихдэг. Хэрэг дээрээ тэр сургууль, цэцэрлэг, эмнэлэгт үйлчлээд явж байгаа хүмүүс байдаг. Тэр хүмүүсийн цалин 20 хувиар нэмсэн шийдвэр гарчихсан шүү дээ 10 дугаар сарын 1-нээс нөхөж өгөөд байгаа. Энэ шийдвэрт хамаарагдахгүй үлдчихээд сүүлд нь үг хэл гарахаар байна уу, хэрвээ гарахаар байсныг нь зохицуулаад тодотгол хийгээд ирж байна уу.

Б.Нямаа: Энэ бол бүх байгууллагуудад бид нар тооцоод өгчихсөн л дөө. Төсвийн тодотголоор 2008 оны төсвийн хувьд ч тэр, бид хамгийн гол нь гэрээт ажиллагсдыг цалин, цалингийн сан дотор бид нар ялгаж харуулж оруулж ирсэн нь бас нэг талаас цалинг нэмэх үед тэр хүмүүсийн цалин нэмэгдэхгүй үлдчих хандлага зарим байгууллага дээр ажиглагдаж байсан учраас бид нар тэрийг нь ялгаж зардлын статъяаболгож оруулж ирсэн байгаа. Ингэснээр тэр хүмүүсийн цалин тодорхой хэмжээгээрээ шийдвэрийнхээ дагуу нэмэгдэх бололцоо нь нээгдэж өгч байгаа юм.

Т.Ганди: Тусгай статъяагаар хийсэн гэж байна шүү дээ. Ингээд өөр зүйл байна уу.

Б.Нямаа: Доод хэмжээгээр биш, төрийн үйлчилгээний албан тушаалтны ТҮ-1-ийн хамгийн доод цалингаар,ТҮ-1-ээр цалинжуулъя гэсэн тийм чиглэл баримтлаад тэр чиглэлээр эх үүсвэрийг нь тусгаад өгчихсөн юм.

Т.Ганди: Төсвийн тодотголтой холбогдолтой өөр зүйл байхгүй байна тиймээ.

Байхгүй байна. Тэгвэл энийг орлого, зарлагынх нь дүнгээр яах уу, зүгээр мөнгөний, оруулж ирсэнтэй бүх гишүүд танилцчихсан юм байгаа биз дээ. Уншиж тайлбарлах шаардлага байна уу.

Ингэж байна гишүүдээ. Сүхбаатар гишүүний дараагаар протокол дээр явж байгаа учраас яг тэр зүйл ангиар нь орлогын дүн, зарлагын дүнд нь нийт нэмэгдэл юуг нь уншаад протоколдоод явчихъя. Тэр нь дээр байх. За Сүхбаатар гишүүн.

Ц.Сүхбаатар: Энэ чинь өргөн барьсан хуулийнхаа тодотголын хүрээнд л яригдах байх л даа. Сая бид нар яриад ахиад нэг тооцоо хийгээд ир гээд Халамжийн хуулийг гаргачихлаа шүү дээ. Яг тэнд бидний яриад байсан санаа юу вэ гэхээр 2008 оны төсвийн тодотгол 2008 оны 9 юмуу, 10 сард хийгдэнэ. Тэр үеэр 5 тэрбум төгрөгийг чинь өгье гээд Сангийн яамныханд манай Хөдөлмөрийн хамгааллынханхулхидуулчихсан юм байна лээ л дээ. Тэгэхээр одоо энэ төсвийн тодотголынхоо үеэр энэ 5 тэрбум төгрөгөө энэ Байнгын хорооноос яриад шийдэж болох уу Сангийн яамаа. Хэрвээ 2008 он гэдэг чинь хэзээ билээ. Одоо сая ажлын хэсэгт жигтэйхэн чиглэл өгөөд л гаргалаа л даа. Тэр 50 хувиар алдсаныг нь 7 дугаар сарын 1-нээс, тэр нийгмийн халамжийн тэтгэврийг 9 дүгээр сарын 1-нээс 2008 оны тэгээд тэрэн дундаас 5 тэрбум төгрөг хэмнэгдэх нь үү, үгүй юү тэрийг бодоод ир гээд гаргалаа шүү дээ. Энэ бол үнэхээр тэр эмзэг хэсэг дээр бол тоглоом хийсэн, ялангуяа сонгууль болох учраас энэ дээр хачин хачин тоглолт гарна шүү.

Ингэж бие биенээ хуурах хэрэг байна уу, үгүй юү. Яг энэ тодотгол дээр зарчмын зөрүүтэй санал гэж гаргаад их барьсан ч өмхий, бага барьсан ч өмхий 20.1 тэрбум төгрөг тусгалаа гэж бид нар яриад Их Хурлын ихэнх гишүүд тийм ойлголттой байгаа. Халамжийн хуулинд. Тэгэхээр тэр 5 тэрбум төгрөгөө энэ дээр зарчмын зөрүүтэй саналаар хураалгаад ингээд хэлэлцээд явчихаж болох уу. Би тийм юм асууж байна.

Т.Ганди: Энэ дээр Сангийн яам хариулт өгөхгүй шүү дээ. Сүхбаатар гишүүнээ.

Одоо энэ хоёрдахь хэлэлцүүлэг дээрээ бид нар үндсэн орж ирж байгаа орлого, зарлагынхаа, нийт нэмэлт тодотголынхоо мөнгөний хэмжээг хэлэлцчихээд энэ завсар өргөн баригдсан хуулийнхаа хүрээний асуудлуудыг шийдвэрлээд хэрвээ дэмжигдэх юм бол одоо энэ байнгын хороон дээрээсээ 5 тэрбум төгрөгийн эх үүсвэр хуульчлагдсан заалт болж орж ирнэ гэдгийг эргүүлээд яг тэр гуравдахь хэлэлцүүлэг дээрээ яригдаад явчихна. Энэ дээр Засгийн газар энэ хуулийн хүрээнд энэ мөнгө орох ёстой, орохгүй ёстой гэдэг юугаа дотроос нь ярьж байгаад эргүүлээд Сангийн яам хариу өгөх ёстой байхгүй юү.

Ц.Сүхбаатар: Тэгэхээр одоо 5 тэрбум төгрөг халамжийн хууль дээр тусгая төсвийн тодотголд гээд санал хураалгаад явж болно биз дээ Байнгын хороон дээр. Тэгээд тэндээ очиж ярья. Тэгэхгүй бол наадах чинь онгорхой үлдэх гээд байна шүү дээ.

Т.Ганди: Орлогын дүнг эргүүлээд нэмэгдүүлэхэд Засгийн газар, бид нар өргөн барьчихсан зүйл, заалтынх нь хүрээнд л ярина уу гэхээс биш.

Дэмбэрэл сайд.

Д.Дэмбэрэл:   Энэ З.8 тэрбум төгрөг гэдэг бол 2007 оны төсвийн тодотгол дээр ярьж байгаа. 6.8-ыг Байнгын хорооны гишүүд сайн ойлгосон байх. Угаасаа бид нар хөдөлмөрийн хөлсний доод хэмжээг 80 мянгаар гээд Засгийн газар тооцоо хийгээд оруулсан юм анх. УИХ дээр Төсвийн тодотгол дээр доод хэмжээг, хөдөлмөрийн хөлсний доод хэмжээг 90 мянга гэчихгүй юү. Тэгэхээр тэтгэврийн доод хэмжээ нь бол 80-90 мянгаар 75 хувийг нь авах ёстой. Тэрний зөрүү 3.8 мянган төгрөг үлдчихгүй юү. Тэрийгээ би Их Хурал хөдөлмөрийн хөлсний доод хэмжээгээ 90 мянгад Засгийн газрын тооцооноос дээгүүр оруулж байгаа бол 3.8 тэрбум төгрөгөө санал хураалгачихъя гэж Төсвийн байнгын хороон дээр ингэсэн юм. Гэтэл Төсвийн байнгын хороо яах юм бэ, тэртэй тэргүй оны эцэст Төсвийн тодотгол ороод ирэх гэж байхад төсвийн тодотгол дотроо 3.8-аа суулгаад ороод ирээрэй, анхааралдаа авлаа гээд ингэсэн юм байгаа юм. Тийм учраас төсвийн тодотгол орж ирж байгаа нь энэ. Энэ бол Төсвийн байнгын хорооны бараг өгсөн чиглэлийн дагуу явж байгаа юм.

 5 тэрбум төгрөгийн тухайд бол одоо энэ дээр санал хураагдана гэхээр энэ бол 2007 оны төсөв. 2008 оны төсвийн тодотголоор орж ирэх юмаа гэж. Энийг би миний багцад  энэ хуультай холбогдуулаад Засгийн газар 21 тэрбум төгрөг суулгаж өгсөн. 21 тэрбум төгрөгийг манай Нийгмийн бодлогын байнгын хороо дэмжсэн. Төсвийн байнгын хороон дээр ажлын хэсгүүд ярьж явж байгаад ерөөсөө энэ 21 тэрбум төгрөгийг сайдын багцаас 5 тэрбум төгрөгийг нь буулгачихъя гэж. Тэгэхээр 5 тэрбум төгрөгийг нь авчихъя гээд санал хураачихгүй юү. Тэр үед бид Төсвийн байнгын хороон дээр миний хэлсэн санал байгаа. 5 тэрбум төгрөг чинь хууль гарсны дараа дутахад хүрэх юм бол яах юм бэ гэхээр та 2008 оны төсвийн тодотгол дээр аяндаа наадах чинь явж бай танд хангалттай 16 тэрбум төгрөг өгсөн байна.

2008 оны төсвийн тодотголоор оруулаарай гэж хэлсэн юм байгаа юм. Тэнд тийм протокол байж байгаа. Тийм учраас одоо бид нар 20 тэрбум төгрөгөөрөө манай Байнгын хороо хуулийнхаа төслийг баталж өгөх байх. Төсвийн байнгын хороо 2008 оны тодотгол дээр тэр дутагдаж байгаа мөнгөө нэмж өгнө. Энэ бол бас протоколтой, би тэр үед нь Төсвийн байнгын хороон дээр ярьсан юм байгаа юм шүү.

Т.Ганди:  Дэмбэрэл сайдаа энэ дээр ойлголцчихъё. Яг тэр Төсвийн байнгын хорооны гишүүд шиг бид нар шүү дээ. Эхлээд хуулийнхаа ерөнхий үзэл баримтлал юугаа баталж байж гаргахгүй бол логикийн хувьд зөрчилдөөд байна. Шууд оруулж ирж байгаа төсвийг батлаад тэгээд тэр батлагдсан төсөв дотроо хууль хийх гэж бид хаашаа харсан юм байдаг юм бэ. Тийм учраас энэ асуудлыг чинь түр зуур орхичихъё. Тэгээд төсвийн тодотголын эхний ерөнхий багцын хэмжээгээ оруулж ирснээр нь яриад маргааш өглөө хуулийн төслөө яриад хуулийн төсөл дээрээ хэрвээ 5 тэрбум төгрөгийн асуудал орохоор цаашдаа өргөн хүрээтэй тэр төсвийн чинь асуудал сунах уу, хамрах хүрээг нь яах вэ, нөхцөлт болзлуудыг нь авах юмуу, үгүй юмуу гэдгийг ярьсныхаа дараа хоёрдахь хэлэлцүүлгийнхээ түвшинд Төсвийн байнгын хороо руу Дэмбэрэл сайдаа, Төсвийн байнгын хороо руу саналаа бичиж оруулъя. Төсвийн байнгын хороо тэртэй тэргүй манай энэ хуультай авцалдуулаад дахиад хэлэлцүүлэг хийх юм байна лээ. Тэгэхгүй бол ерөөсөө болохгүй байна. Зөрчил үүсээд байна.

Сүхбаатар гишүүн.

Ц.Сүхбаатар: Тэр яах вэ дээ. 2007 оны төсвийн тодотгол дээр шийдье гэдэг нь хэрвээ халамжийн хууль ингээд батлах юм бол 1 дүгээр сарын 1-нээс хэрэгжинэ гэж батлахаар концепци явж байгаа шүү дээ. Төсвийн хуулийг хэлэлцэхэд тийм байсан. Тэгэхээр 1 дүгээр сарын 1-нээс батлах тэр тохирчихсон юмаараа төсвөө анх батлахдаа тэгж баталсан. Тэгээд энэ жил хэрэгжих юм бол 1 дүгээр сарын 1-нээс 1 сард очиодхаламжийн тэтгэвэр авч эхэлнэ шүү дээ. Тийм учраас хэрэгжих маань ухаандаа нэг хөрөнгө оруулалт шиг зам хавар эхэлнэ, барилга төдөн сард эхэлнэ гэх юм биш сар болгон тэтгэврээ аваад үйлчилгээ яваад эхэлнэ. Тийм учраас одоо төсвийн тодотголын үе дээрээ шийдчихье, тэгээд өнөөдөр төсвийн тодотгол дээр шилжинэ гэдэг чинь сайдын багц дээр энэ оных нь илүү гараад ирнэ шүү дээ. 1 дүгээр сарын 1 гарангуут сайдын 2008 оны 1 дүгээр сарын багц руу 5 тэрбум чинь шилжээд гол эх үүсвэр нь бий болчих байхгүй юү. Тэгээд тэр зарчмаар шийдчихэж болохгүй юмуу. Яагаад вэ гэвэл оны төгсгөлд 12 сард хийж байгаа учраас энийг 1 сард олгох тэтгэвэрт шийдэх гэж байгаа асуудалтайгаа, тэтгэвэртэйгээ уялдуулаад халамжийнхаа үйлчилгээг тасралтгүй 1 сарын 1-нээс явуулах үүднээс ингэж шийдвэл зохимжтой юм бишүү гээд байгаа байхгүй юү.

Т.Ганди:  Дэмбэрэл.

Халамжийн, халамжийн тэтгэмжийн тэр хуулиуд чинь ороод ирчихсэн байдаг. Тэгээд энэ төсвийн чинь нэмэгдлийг тооцоогүй 20.1-ээс 15 болгож бууруулсан шүү дээ Төсвийн байнгын хороо. Тэрүүгээрээ хуулийн чинь төсөл өргөн баригдчихсан үндсэндээ. Тэгээд тодотголоо хасаад ороод ирж байгаа энэ тохиолдолд яаж авцалдуулах юм бэ. Та нар ер нь Засгийн газар дээр юу гэж ярьсан юм бэ.

Д.Дэмбэрэл: Засгийн газар бол 21 тэрбум төгрөг бол энэ халамжийн хуульд хэрэгжих нээ гэдгээр бид нар төсвийн тодотголтойгоо хамт хуулийнхаа төслийг өргөн барьсан шүү дээ яг тохируулаад. Энэ хууль хэрэгжихэд Сангийн яам 15-аар орж ирээгүй, Сангийн яам 21 тэрбумаар орж ирснийг нь УИХ дээр санал хураагаад Дэмбэрэл сайдын багцыг 5 тэрбумаар буулгая гээд санал хураагаад хасаад хаячихгүй юү.

Т.Ганди: Сангийн сайдын гишүүдэд ирүүлсэн бичиг маань үндсэндээ энэ хүрээндээ тодотголоо барина гээд. Хэрвээ Сангийн яам дахиад төсвийн тодотголын бодлогоо арай өөрөөр авч үзсэн бол, танай хуультай авцалдуулахаар бол тэр 5 тэрбумыг дахиад оруулаад ирэх бололцоотой байсан байхгүй юү.

Д.Дэмбэрэл: Тэгэхээр одоо над дээр 5 тэрбум төгрөгийг нэмээд өгчихнө гэвэл 2007 онд над дээр 5 тэрбум илүү гараад Сангийн яам буцаагаад хураагаад авчихна шүү дээ хуулиараа. Тэгэхээр ач холбогдол байхгүй байхгүй юү. Тийм учраас 2008 оны төсвийн тодотголд миний 5 тэрбум төгрөг орж ирнэ гэдгээр Байнгын хороо тохирсон юм байгаа юм. Бүр өөрөө тэгж санал хураалгасан шүү дээ. Таны энэ 5 тэрбум төгрөг чинь дутна. Тэгэх юм бол та 2008 оны төсвийн тодотголдоо оруулж ирээ гэж. Нэг үгээр хэлбэл 4 дүгээр улирлын мөнгө дутна гэсэн үг шүү дээ. Баярлалаа.

Л.Одончимэд: Ганди даргаа тэгэх юм бол бид саяынхаа Халамжийн хуулийг өнөөдөр хэлэлцсэнээрээ хуралд оруулъя. Тэгсэн нь дээр юм байна. Дэмбэрэл сайд нэгэнт энийгээ хариуцаж байгаа юм чинь.

Т.Ганди: Дэмбэрэл сайдаа уул нь ингэмээр байна. Улаан сайдыг байлгаад, өөрийг чинь байлгаад хоёуланг нь байлгаж байгаад.

Д.Дэмбэрэл: Одоо энэ Сангийн яамны нөхдүүд  зөв тайлбарлаж байна уу, үгүй юү. Энэ 2007 оны төсвөөр ингэж шийднэ гэхэд бол буцаад би 5 тэрбум төгрөг илүү миний төсвийн багц дээр гарч ирээд Сангийн яам буцаагаад авна тийм биз дээ. Тэгээд буцаагаад авчихна шүү дээ.

Б.Нямаа: Санхүүгийн жил 12 дугаар сарын 31-нээр шууд дуусгавар болоод  1 дүгээр сарын 1-нээс эхэлж шинэ хуулиар 2008 оны төсвийн хуулиар явна шүү дээ.

Т.Ганди: Өргөн баригдсан хуулийн хүрээнд төсөвт өртөг чинь өөрөө хүрэхгүй байна гэдэг асуудлыг сая яам чинь ярилаа шүү дээ. Тийм учраас тэрүүн дээр чинь энэ тодотголоо яаж авцалдуулж байгаа юм бэ. Үнэхээрийн бололцоотой гэх юм бол бид нар энэ оруулж ирсэн төслийг чинь батлаад өгчихье гэж хэлэх гээд байна. Зөрчил гарвал яах юм бэ гэж асуугаад байна шүү дээ.

Д.Дэмбэрэл: Тэгэхээр одоо 5 тэрбум төгрөг нэмээд, сая Сүхбаатар гишүүн хэллээ л дээ. 5 тэрбум төгрөг 2007 оны төсөв дээр нэмээд өгчихвөл таны 2008 оны төсөв та зарах бололцоотой болоод үлдчихнэ гэж бодож байна. Сангийн яам бол нөгөө Төсвийн хуулиараа бол буцаагаад аваад явчихна. Тэгээд хий үлдчихнэ.

Харин манай Байнгын хороо бол Төсвийн байнгын хорооны тэр зарчмыг ойлгож та нар тэгж хэлж байж 21 тэрбумаа 5 тэрбумаар буулгасан байна шүү, хуулиа бол бид батална. Яагаад вэ гэвэл Төсвийн байнгын хороо асуудлаа 2008 оны төсөв дээр чинь нэмээд өгнө гэж хэлж байгаад тэгээд энийг бас Төсвийн байнгын хороо анхааралдаа авлаа гэсэн юм байгаа юм.

Т.Ганди: Сүхбаатар.

Ц.Сүхбаатар: Яг анхааралдаа авлаа. Төсвийн тодотголоор шийдэж өгнө гэж яах вэ протоколд л байгаа байх л даа. Тэр маань яг хууль мөн ч юмуу, Дэмбэрэл сайдыг хүндэтгээд тэгээд шийдээд өгч байна гэж би ойлгоод байна шүү дээ, өгнө гэсэн амлалт өгч байна гэж. Яг хэрэг дээрээ Одончимэд сайд сая хэллээ шүү дээ. Энэ Халамжийн хуулиа хэлэлцээд явъя. 2008 оны төсвийн тодотголоор шийдэх юм байна гэж.  Тэгье гэж бодъё. Тэгвэл Одончимэд сайд түрүү яаж хэлмэгдлээ. Хүүхдийн мөнгийг тэр багц дотор байгаа мөнгөнөөс өгөөд яв гэж өгүүлчихээд сүүлд нь хүүхдийн мөнгийг өөр юманд өгсөн гээд огцрохдоо хүрээд бөөн юм болоод хууль зөрчлөө гэсэн шүү дээ.

Тэгвэл одоо батлагдах гээд өөр нэр томъёогоор олгохоор шийдчихнэ шүү дээ нөхцөл нь өөрчлөөд. Тэр мөнгийг тэгвэл хаанаас өгөх юм бэ, өндөр насны тэтгэврээс, даатгалын сангаас өгөх юм бэ, эсвэл хаанаас өгөөд явж байх юм бэ. Тэгээд 2008 оны 9 дүгээр сар хүртэл юунаас өгч яваад тэгээд сүүлд нь ямар хууль зөрчөөгүй болж, ямар сайхан аятайхан болж ямар тодотгол хийх юм бэ. Тэгвэл тэрийгээ хэлээд өг. Яахаараа энэ оны төсөвт ирэх 1 дүгээр сарын 1-нээс олгох мөнгө дансанд нь байж байхад тэрийг нь хурааж авч байдаг юм бэ. Эргээд тэр чинь санхүүжилт нь явна шүү дээ. Тэгвэл Нийгмийн даатгалын санд байгаа бүх тэтгэврийг он дууссан гээд буцааж аваад бүгдийг нь 1 дүгээр сарын 1 гэхэд кассан дээр хүн тэтгэврээ авах гээд очиход мөнгөгүй байлга л даа та нар, байлгадаггүй шүү дээ мөнгө байж л байдаг шүү дээ. Тийм хэлбэрээр зохицуулж болохгүй энэ чинь. Яагаад 1 дүгээр сарын 1 гэхэд халамжийн тэтгэвэр хүн авах гээд кассан дээр очно шүү дээ. Тэгэхэд л мөнгө нь байж байж болдоггүй юмуу. Яг энэ журмаар явах юм бол тодотгол хийнэ гээд хойш нь тавих юм бол энэ хуулийг батлах боломж байхгүй. Мөнгөгүй хууль батлах гээд байна, 5 тэрбум төгрөгөөр сох дутчихсан. Тийм учраас аль зүйл заалтыг нь хасах юм бэ, 70 хувиа 50 болгох юмуу, 60 болгох юмуу гэсэн юм эрж хайгаад бид нар цаашаа явах нь байна шүү дээ.

Т.Ганди: Нямаа гуай та хариул даа.

2008 оны төсвийн тодотголыг Засгийн газрын хэмжээнд ер нь яг эхний улиралдаа багтаан хийх, хэдний үеэр хийх гэсэн ийм ерөнхий юунууд Сангийн яаман дээр ямар бодлоготой явж байгаа юм бэ.

Б.Нямаа: Төсвийн тодотголын хувьд бол бид яг тэдэнд хийнэ гэж хэлж үнэндээ чадахгүй нь.

Т.Ганди: Хамгийн гол нь энэ сонгуулийн жил шүү дээ тийм үү. Тэрийг тооцох ёстой. Тийм учраас миний бодлоор эхний улиралд хийгдэж таарна. Тэгээд хуульчлагдсан өчнөөн олон заалтуудтай байгаа юм бэ, хоёр сард хийх юмуу, гурван сард хийх юмуу. Яагаад вэ гэхээр дараагийн бидний батлах гэж байгаа хууль чинь хэдэн сараас эхэлж үйлчлэх хүрээ нь, хугацаа нь эхлэх юм бэ гэдгийг бид нар тооцох гээд байна шүү дээ.

Б.Нямаа: Танд Байнгын хороонд ирүүлсэн манай яамны бичгээр бол эх үүсвэр  5 тэрбум төгрөгөөр хасагдчихсан байгаа. Энэнтэйгээ уялдуулж нийгмийн халамжийн хуульд оруулж байгаа багц хуулийнхаа өөрчлөлтийг авч хэлэлцээчээ гэсэн утгатай бичиг ирсэн байгаа байх тиймээ. Тэгэхээр бид 1 дүгээр сарын 1-нээс гээд явчихад эх үүсвэр нь дутна л даа. Тэгээд л сүүлд нь нэмж өгөх л асуудал дээр байх.

Хэрэв өргөн барьсан хуулиараа батлагдана гэх юм бол эх үүсвэр нь 4/1 /дөрөвний нэг/ гэдэг ч юмуу сүүлийн улиралд хуулийн өөрчлөлттэй холбоотой нэг ч төрлийн арга хэмжээ хэрэгжихгүй гэсэн үг. Тэгэхээр бид сүүлийн улирлаас өмнө төсвийн тодотголоор ямар нэгэн байдлаар эх үүсвэр нэмж өгөх үү, үгүй юү гэдэг л асуудал байгаа юм.

Т.Ганди: Дэмбэрэл сайдаа тодотгол хийчихнэ гэж л яриад байна тиймээ. Тодотгол хийчихнэ гээд хуулийг чинь баталчихаж болохгүй болчихоод байна л даа хамгийн гол нь.

Д.Дэмбэрэл: Үгүй яах вэ хууль батлагдаад гарахаар би тодотголынхоо асуудлыг тавьж л орхино шүү дээ. Хэзээ ч хийж болно шүү дээ. Яагаад гэвэл би З улирлын мөнгөтэй байж байна тиймээ. 20 тэрбум төгрөгийн чинь 5-ыг авна гэдэг чинь 1 улирлын мөнгө авчихсан байхгүй юү бидний тооцоогоор. Тэгэхээр бид Зулирлын мөнгөтэй юм чинь эхний улиралдаа би энүүн шиг тодотгол хийгээд 2008 оны төсвийн хуульд өөрчлөлт оруулна шүү дээ, тэр бол орж ирээгүй байгаа. Би бол тодотголоо оруулаад өгчихье л дөө хууль яаж гарна вэ тэрүүгээр нь. Угаасаа тэгж тогтсон.

Т.Ганди: Одончимэд гишүүнээ тэгэхээр танай ажлын хэсэг бол одоо дутуу бодогдсон, нэгэнтээ суурьхуулиндаа хүрэхгүй, хүртээмжгүй төсвөөр явах гээд байна шүү дээ. Тийм учраас хууль үйлчлэх хүрээг нь төдөн сарын төднөөс тийм тийм заалтуудын хүрээнд гэдгээр зайлшгүй баталгаажиж протокольно оруулж ирэхгүй бол болохгүй юм байна даа.

Л.Одончимэд:  Би сая Чинзориг сайдад хэлсэн шүү дээ. Хоёр гурван вариант байна, аль нэгээр нь жаахан тоо байг нь хойшлуулдаг юмуу, хэрэгжих хугацааг нь хойшлуулдаг юмуу ийм хэлбэрээр муу санаалж 5 тэрбум төгрөгөө хэмнэсэн байдлаар хэрэгжүүлж явж байгаад үзэхээс биш ухаан нь янз бүрийн юм болоод 5 тэрбум төгрөг нь нөхөг олгогдохгүй дээрээ хүрээд хэл ам гарна, эсвэл Дэмбэрэл сайдыг намайг огцруулдаг шиг огцруулна гэдэг юм гарахаас сэргийлье гэвэл, зүгээр сайхан сэтгэлээр юмуу, оптмиссэтгэлээр хандах юм бол одоо хуулиа баталчихаад Дэмбэрэл сайдын хэлдгээр З дугаар улирлын төгсгөлөөр юмуу, гуравдугаар улирлын эхээр ч юмуу төсвийн тодотгол хийнэ шүү дээ наадам өнгөрөөд л тэр үед бид нар дараагийн их хурал төсвийн тодотголыг нь хийгээд 5 тэрбум төгрөгийг нь баталгаажуулж өгнө гэж үзээд хуулиа батлах бас нэг вариант байж л байгаа байхгүй юү.

Т.Ганди:  Тэгвэл ингэе тэгэх үү гишүүдээ. Одоо нэг жаахан хумиадахъё. Одоо 2007 оны төсвийнхөө тодотголын асуудлаа эхлээд орлого, зарлагын нийт дүн хэмжээг батлаад явчихъя. Ингээд 2 дугаар хэлэлцүүлгээ дуусгаад Одончимэд гишүүний ахалж байгаа ажлын хэсэг хуулийнхаа асуудлыг шийдвэрлээд үйлчлэх хүрээнийхээ асуудлын хүрээнд дотор 5 тэрбум төгрөгөө яах вэ гэдэг асуудлаа зүйл заалтууд нь хэдийнээс эхэлж хэрэгжих юм бэ, яах юм бэ гэдгээ Чинзориг сайдтайгаа, Дэмбэрэл сайдтайгаа яриад тэрийгээ тохироод маргааш завсарлагаанаар ч юмуу хэлэлцээд батлаад гаргая тэгэх үү.

Л.Одончимэд:  Тэгэхдээ гар өргүүлээд ирэх онд 5 тэрбум төгрөгийг нөхөж өгөх юм байна гэсэн ийм байдлаар хураалгаж үзээд олонхи болбол энүүгээрээ яваад Их Хурал дээр ороод Их Хурал орсон хойно нь Их Хурлын гишүүд дэмжвэл тэгээд явчихаж бас болно шүү дээ. Ингээд ерөнхий дүнгээр нь батлуулаад явуулчихъя тэгэх үү Төсвийн тухай хууль.

Т.Ганди: Асуулт, хариулт ойлгомжтой, саналууд явчихсан. Тийм учраас энэ дээр оруулж ирсэн 2007 оны төсвийн тухай хуульд өөрчлөлт оруулах тухай дээр манай Байнгын хороонд хамаарагдах салбаруудын түвшинд Боловсрол, соёл, шинжлэх ухааны сайд дээр 8 тэрбум, 800 сая 647.6 мянган төгрөг байна. Төсвийн тодотгол, Төсвийн хуулинд өөрчлөлт оруулах дүн нь. Орлогын дүн.

Орлогын дүнг ингээд батлаад явчих уу, гишүүд ээ. За гар өргөөд энэ ирцэнд орсон гишүүд дэмжиж байгаа.

Харьяалагдах төсөвт байгууллагын өөрийнх нь орлого 8.800.647.6 мянга

Нийгмийн хамгаалал, хөдөлмөрийн сайд дээр 224.250.744.5 мянга

Баталж байгаа гишүүд гараа өргөөд явчих.

Улсын нийгмийн даатгалын ерөнхий газар дээр 216.211.348.5 мянга гэдгээр

Харьяалагдах төсөвт байгууллагуудын өөрийн орлого 7.940.527.0 мянга

Хөдөлмөр, халамж үйлчилгээний газар дээр 98.869.0 мянга гэсэн ийм зүйлүүдийг дэмжиж байгаа гишүүд, тодотголоор.

Эрүүл мэндийн сайдын дээр 4.499.014.7 мянга. Дэмжиж байгаа гишүүд гараа өргө.

Харьяалагдах төсөвт байгууллагуудын өөрийн орлого мөн ижил 4.499.014.7 тэрбум гэсэн ийм байдлаар орлогын дүнг нь баталчихъя, дэмжиж байна.

Зарцуулах эрх дээр, төсвийн зарцуулалт дээр гишүүд ээ Боловсрол, соёл, шинжлэх ухааны яаман дээр 284.428.227.8 мянга. Дэмжиж байгаа гишүүд.

Үүнээс хөрөнгө оруулалтын зориулалтаар нь 35.777.100.0. Дэмжиж байна уу, гараа өргөөд байгаарай.

Нийгмийн хамгаалал, хөдөлмөрийн сайд дээр 401.246.903.5 мянган төгрөг. Дэмжиж байгаа гишүүд гараа өргөнө үү.

Эрүүл мэндийн сайд дээр 155.366.140.9 мянга.

Үүнээс хөрөнгө оруулалтын зориулалтаар 20.701.100.0 гэсэн ийм байдлаар дэмжээд хөрөнгө, төсвийн зарлага, орлого ийм юмыг үндсэндээ төсвийн тодотголыг дэмжье гэсэн саналаар гишүүд гараа өргөе.

Гишүүдээ маргааш, цөөнх хэн болж байгаа юм бэ, Сүхбаатар уу.

Марааш ингэе.

Ц.Сүхбаатар: Миний нэг санал байгаа шүү дээ.

Т.Ганди: Хаана байна вэ.

Ц.Сүхбаатар: Төсвийн тодотголтой холбогдуулаад.

Т.Ганди: Энэ байна. 2007 оны төсөв дээр үү.

Нийгмийн халамжийн багц хуулийн хэрэгжилтийг 2008 оны 1 дүгээр сарын 1-нээс хэрэгжүүлэхэд зориулж 5 тэрбум төгрөг. Тэгэхээр энэ чинь нөгөө 2008 оны төсвийн тодотгол дээрээ хийнэ. Тэгэхээр одоо санал хураалгаж болохгүй.

Дэмбэрэл.

Д.Дэмбэрэл: Энэ бид нар эх үүсвэрийг нь Нийгмийн даатгалын шимтгэлийн орлогоос өгье гээд бололцоо байна гэж хэлж байгаа тиймээ. Сүхбаатар гишүүнийх бол нийгмийн даатгалын шимтгэлээс бишээ гэж өдөр хэлсэн. Наадахыг чинь төсвөөр нэмээд өгөө. Тэгэх юм бол наадахыгаа хураалгаад нийгмийн даатгалын шимтгэл нь тэнд үлддэгээрээ үлдээд харин бидэнд 5 тэрбум төгрөг, 7 тэрбум төгрөгөө нэмээд өгчих л дөө. Төсвөөс л өгчих 2007 оныхыг. Нэг үгээр хэлбэл 2007 оныхыг төсвийн нийгмийн даатгалын шимтгэл нь үлддэгээрээ үлдэнэ л биз. Угаасаа энэ бол төсвөөр орж явсан, төсвийн тодотголоор орж явсан мөнгийг л хасаад хаячихсан шүү дээ.

Т.Ганди: Сангийн яам, Сангийн яамнаас тайлбар сонсоодохъё.

Б.Нямаа: Нийгмийн халамжийн сангийн зардал 100 хувь төсвөөс санхүүжиж байгаа шүү дээ. Нийгмийн даатгалын сан бол тусдаа. Тийм учраас нэгд, хоёрт бол 2007 оны төсвийн жил дууссанаар Төсвийн тухай хуулийн дагуу бүх төсөвт байгууллагуудын үлдэгдэл, дансны үлдэгдэл тэр чигээрээ Монгол Улсын хөгжлийн сан руу шилжихээр хуультай. Тэгэхээр ялгаагүй энэ төсвийн тодотгол дээр 5 тэрбум төгрөг нэмж суулгасан ч гэсэн хураагдчихна.

Т.Ганди: Ингэмээр байна. Төсвийн зүйл заалтыг зориулалтын бус юмаар л зарчихлаа. Тийм учраас  халамжийнхаа багц хуулин дээрээ ярих үедээ яръя Сүхбаатараа битгий муйхарлаад бай. Тийм учраас эхлээд хуулиа яриад, хуулиа үзэл баримтлалын хууль батлаад гаргах юм бол энэ төсвийнхөө тодотголын асуудлыг хэдийнээс хууль хэрэгжиж эхлэх вэ гэдэг дээрээ саналуудаа дүгнэлтэндээ оруулаад явчихъя хэдүүлээ. Тэгвэл горимоороо явах гээд байна, ойлгов уу.

Ингээд төсвийн тодотголынхоо асуудлыг үндсэндээ хэлэлцлээ. Маргааш цаг гаргаад Халамжийн хууль, Халамжийн хуультай холбогдсон Засгийн газраас ирүүлсэн саналын түвшингийн асуудлыг хэлэлцье тэгэх үү гишүүд ээ. Тэгэхгүй бол ерөөсөө болохгүй байна. Өнөөдөр ажлын хэсгийг ажиллуулъя, саналуудыг гаргая. Ажлын хэсэг дээр Сүхбаатар гишүүн ажил хэрэгчээр оролцоорой. Чи 6 цаг гээд явж болохгүй шүү.

Ц.Сүхбаатар: Намайг оруулаагүй шүү дээ.

Т.Ганди: Ажлын хэсгийнхэнд баярлалаа.

Ц.Сүхбаатар: Нэг юм хэлье.

Т.Ганди: За Сүхбаатар гишүүн.

Ц.Сүхбаатар: Сангийн яамныхыг байхад. Одоо энэ Халамжийн хуулийг хэлэлцэхэд байна шүү дээ энэ протоколд орог. 15.1 тэрбум төгрөгт багтааж энэ Халамжийн хуулийг хэлэлцэх арга хэмжээ ав гэсэн Сангийн сайд Улаан Байнгын хороонд үүрэг өгсөн байгаа юм л даа. Тэгэхээр Их Хурлаас өргөн барьсан хууль, энэ чинь ард түмэнд зарлагдаад тийм тийм хөнгөлөлт эдлэх нь, тийм тийм болох нь, 70 хувь нь 50 болох нь ч гэдэг юмуу, тэгээд өнчин хүүхэд, асрах хүнгүй хүмүүс халамжийн арга хэмжээнд ийм ийм мөнгө төгрөг авах нь гэдгээ бараг мэдчихсэн байгаа. Гэтэл Төсвийн хуулийг хэлэлцэх үед 20.1 тэрбум төгрөгөөр хэлэлцэх эсэх нь Их Хурлаар шийдэгдчихсэн асуудлыг өнөөдөр нөхцөл байдал өөрчлөгдсөн гэдэг шиг Баяртсайхан сайд өөрчлөгдөөд Улаан сайд болонгуут албан бичгээр Байнгын хороонд 15.1 тэрбум буюу 5 тэрбум төгрөг хасч Халамжийн хуулиудыг хэлэлц гэсэн чиглэл өгч байна шүү дээ.

Та тэгээд тэрний дагуу хэлэлцээд заримыг нь 7 дугаар сарын 1-нээс, заримыг нь 9 дүгээр сарын 1-нээс болгоод ороод ир гээд ажлын хэсэгт чиглэл өгөөд гаргаж байна шүү дээ. Энэ чинь ерөөсөө буруу, тийм учраас хуулиудаа 1 дүгээр сарын 1-нээс тэр мөнгийг нь өгөхөөр л хэлэлцэнэ. Харин тэр төсвийн зүйл анги хоорондоо зөрчсөн барьсан гэж ярьж болохгүй шүү.

Д.Дэмбэрэл: Тэр үнэн. Сангийн яам тийм  бичиг өгөх эрх байхгүй шүү. Улсын Их Хурал бол Улсын Их Хурал.

Энэ чинь 15 ч байж болно, 20 ч байж болно, 25-аар ч гаргаад өгөх хэрэгтэй шүү дээ.

Т.Ганди: Ямар зовлонтой юм бэ. Сонин юм ярьж байна гэж та нар Засгийн газрын гишүүд юм байгаа биз дээ. Та нар санал бодлоо нэгтгээд оруулж ирэх ёстой шүү дээ.

Д.Дэмбэрэл: Сангийн сайд өөрөө бичиг өгсөн байна шүү дээ.

Т.Ганди: Тэгвэл Сангийн сайдад Засгийн газраар хэлэлцүүлье гээд буцаая. Дэмбэрэл одоо энэ асуудлаар чинь ямар ч ойлголтгүй явж байна гээд л буцаачихъя. Зарчим бол зарчим л байх ёстой шүү дээ.

Энэ хуулиудыг чинь бид нар хэлэлцэх гээд байгаа юм биз дээ. Энэ хэлэлцэх асуудал дээрээ хоёр өөр зөрүүтэй юм хоёр сайд нь орж ирээд ийм юм яриад байж болохгүй шүү дээ.

Д.Дэмбэрэл: Тийм юм байхгүй. Наадахь чинь УИХ дээр шийдэгдэх ёстой хуулиуд байхгүй юү.

Ц.Сүхбаатар: 5 тэрбумаар зөрчихөөд байна гээд.

Т.Ганди:Тэр асуудлаа нэгтгэж орж ир гэдэг юм ярьж байна.

Д.Дэмбэрэл: Сангийн сайд ийм бичиг өгч байна гэдэг бол би мэдэхгүй.

Т.Ганди: Сангийн сайд Байнгын хороонд үүрэг өгдөг эрхзүйн акт байдаггүй юм ойлгож байна уу.

 Хуралдаан 16 цаг 45 минутад өндөрлөв.

Соронзон хальснаас хянаж буулгасан:

Хуралдааны нарийн бичгийн дарга                                                       В.ОЮУН